Οι Έλληνες και οι ξένοι φωτογράφοι της μετεπαναστατικής Ελλάδας και οι μοναδικές εικόνες τους | LiFO\nΑργυρώ Μποζώνη 19.5.2022 | 09:21\n19.5.2022 | 09:21\nΤο Πολιτιστικό Ίδρυμα Ομίλου Πειραιώς (ΠΙΟΠ) παρουσιάζει την ψηφιακή έκθεση φωτογραφίας «Μετά την Επανάσταση. Η Ελλάδα των πρώτων φωτογράφων (19ος-αρχές 20ού αι.)». Διαρθρωμένη σε πέντε ενότητες, η έκθεση περιλαμβάνει περισσότερες από 120, ενυπόγραφες και μη, φωτογραφίες που χρονολογούνται από το 1839 έως το 1920. Στόχος της είναι να συστήσει στο κοινό μνημεία και τοπία της Ελλάδας, όπως τα αποτύπωσαν με τον φακό τους οι πρώτοι ξένοι και Έλληνες φωτογράφοι, από τον William James Stillman έως τον Φίλιππο Μαργαρίτη κι από τους αδελφούς Ρωμαΐδη έως τον Frédéric Boissonnas.\nΠριν από την Επανάσταση του ’21, η Ελλάδα ήταν γνωστή στον κόσμο μέσα από χαρακτικά που απεικόνιζαν μνημεία αλλά και φανταστικά τοπία. Στις αρχές του 19ου αιώνα, αυτές τις εικόνες αναζητούσαν οι περιηγητές που έφθαναν εδώ, παρακινημένοι από τον νεοκλασικισμό και τον φιλελληνισμό. Η φωτογραφία, εξέλιξη της τεχνικής της ηλιογραφίας, παρουσιάστηκε επίσημα το 1839 από τον Louis Daguerre και ονομάστηκε δαγκεροτυπία. Το νέο μέσο έφτασε γρήγορα και στην Ελλάδα, αφού τον Οκτώβριο της ίδιας χρονιάς ο Pierre-Gaspard Gustave Joly de Lotbinière έκανε την πρώτη του λήψη στα Προπύλαια.\nΣτην Ελλάδα οι πρώτοι ξένοι φωτογράφοι καταφτάνουν ήδη από το 1839 και στρέφουν αρχικά τους φακούς τους στα μνημεία της Ακρόπολης. Ο ερειπιώνας της μετεπαναστατικής Αθήνας προσφέρεται ως ιδανική σύνδεση του κλασικισμού με τη γενέτειρά του.\nΜε τη διεξαγωγή μεγάλων ανασκαφών που φέρνουν στο φως λαμπρά μνημεία και τέχνεργα, η φωτογραφική αποτύπωση υιοθετείται ως βασικό μέσο τεκμηρίωσης.\nΟι Έλληνες φωτογράφοι των αρχών του 20ού αιώνα, των οποίων ο αριθμός αυξάνεται αλματωδώς μετά το 1900, αποτυπώνουν πρόσωπα και στιγμιότυπα του κοινωνικού και πολιτικού γίγνεσθαι, εναρμονισμένοι με την αυξημένη ζήτηση και τις τεχνικές βελτιώσεις.\nΗ πρώτη καταγεγραμμένη προσπάθεια σύστασης δαγκεροτυπείου επιχειρείται στην Αθήνα χωρίς επιτυχία από τον Γάλλο μηχανικό Br. Villeroy ή Villeroi, μεταξύ 1841 και 1843. Την εποχή αυτή σταδιακά διδάσκονται την τέχνη της φωτογραφίας και ορισμένοι Έλληνες, με πρωτεργάτη τον Φίλιππο Μαργαρίτη.\nΓια το χρονικό διάστημα από το 1840 έως το 1856 η φωτογραφική δραστηριότητα περιορίζεται, σχεδόν αποκλειστικά, στην Αθήνα.\nΣτα τέλη της δεκαετίας του 1850, παράλληλα με τη φωτογράφιση μνημείων και αρχαιοτήτων, φτάνει και στην Ελλάδα η μόδα των πορτρέτων, συμβάλλοντας σημαντικά στη διεύρυνση των δραστηριοτήτων και της πελατείας των φωτογραφείων. Η βράβευση του Φ. Μαργαρίτη στην Παγκόσμια Έκθεση των Παρισίων το 1855, η κοινωνική αναγνώριση των φωτογράφων ως συμβόλων προόδου και εξευρωπαϊσμού, καθώς και η τεχνολογική πρόοδος της φωτογραφικής διαδικασίας, οδηγούν στην αύξηση των φωτογραφικών στούντιο στην Αθήνα, και λίγα χρόνια αργότερα και σε επαρχιακές πόλεις.\nΗ Ακρόπολη από τα δυτικά. Δαγκεροτυπία. Joseph-PhilibertGirault de Prangey, 1842 The Metropolitan Museum of Art, New York.\nΟι πελάτες των φωτογράφων είναι μέλη της βασιλικής οικογένειας και της αστικής τάξης. Το κύρος ορισμένων φωτογράφων ενισχύεται με την απόδοση τίτλων, όπως Φωτογράφος της A.M. του Βασιλέως ή Φωτογράφος της Βασιλικής Οικογενείας. Η ζήτηση των πορτρέτων επεκτείνεται και στα υπόλοιπα κοινωνικά στρώματα, τα οποία σε αρκετές περιπτώσεις εξυπηρετούν πλανόδιοι φωτογράφοι.\nΗ συστηματική φωτογραφική καταγραφή ανασκαφών επεκτείνεται και σε πιο απομακρυσμένα μέρη, όπως στη Θάσο, στους Φιλίππους και αλλού, επιχειρώντας μάλιστα σε ορισμένες περιπτώσεις να φέρει στο ίδιο φωτογραφικό κάδρο μνημεία μαζί με σκηνές από την καθημερινή ζωή, ενώνοντας την αρχαία Ελλάδα με τη σύγχρονη.\nΑπό το 1907 και για τις επόμενες δεκαετίες σταθμό στις φωτογραφικές αποτυπώσεις αποτελεί το έργο του Ελβετού φωτογράφου Frédéric Boissonnas, σημαντικό μέρος του οποίου αφορά μνημεία και ιστορικά τοπία.\nΟι Έλληνες και οι ξένοι φωτογράφοι από τον 19ο έως τις αρχές του 20ού αιώνα\nΟ Φίλιππος Μαργαρίτης, ο πρώτος Έλληνας φωτογράφος, γεννιέται στη Σμύρνη το 1810. Το 1837 έρχεται στην Αθήνα και το 1842 διορίζεται καθηγητής ζωγραφικής στο Σχολείο των Τεχνών.\nΤο 1847 διδάσκεται την τεχνική της δαγκεροτυπίας από τον Γάλλο P. Perraud και λίγο αργότερα δημιουργεί το φωτογραφείο του στην οικία του, στην πλατεία Κλαυθμώνος. Εναρμονισμένος με το πνεύμα της εποχής, επιδίδεται στις περιζήτητες απεικονίσεις μνημείων, αλλά και στην παραγωγή πορτρέτων προσώπων με παραδοσιακές ενδυμασίες.\nΤις προσωπογραφίες του διανθίζει συχνά με απεικονίσεις αυθεντικών αρχαιοτήτων από την προσωπική του συλλογή. Με αυτόν τον τρόπο επιχειρεί να συνδέσει την αρχαία με τη νεότερη Ελλάδα, προκειμένου να αυξήσει το ενδιαφέρον της ευρωπαϊκής αγοράς.\nΟ Μαργαρίτης πειραματίζεται συνεχώς με τον φωτισμό, χρησιμοποιεί μεγάλων διαστάσεων πλάκες υγρού κολλοδίου, τυπώνει τις πρώτες φωτογραφίες σε χαρτιά χλωριούχου άλατος και αργότερα σε χαρτιά αλμπουμίνας.\nΗ εμπειρία του στη ζωγραφική τού επιτρέπει να επιχρωματίζει πολλές φωτογραφίες του, οι οποίες φέρουν σφραγίδα με την επωνυμία του. Στις αρχές του 1862 συμμετέχει στην Παγκόσμια Έκθεση του Λονδίνου και το 1870 κερδίζει το αργυρό μετάλλιο β' τάξεως στην έκθεση των Ολυμπίων.\nΑπό τις αρχές του 1873 έως το 1883 ταξιδεύει σε ευρωπαϊκές πόλεις. Πεθαίνει το 1892 στο Βίρτσμπουργκ της Γερμανίας.\nΟ ναός της Αθηνάς Νίκης. Ακρόπολη, Αθήνα. Aλμπουμίνα. Φίλιππος Μαργαρίτης, δεκαετία του 1860. © The J. Paul Getty Museum, Los Angeles\nΟ Δημήτρης Κωνσταντίνου, ένας από τους πρώτους σημαντικούς Έλληνες φωτογράφους, ξεκινά την ενασχόλησή του με τη φωτογραφία το 1854, ως βοηθός των φωτογράφων James Robertson και Felix Beato κατά τη διάρκεια του ταξιδιού τους στην Ελλάδα.\nΟ Κωνσταντίνου άνοιξε το δικό του φωτογραφείο το 1858, έχοντας ειδικευτεί στη φωτογράφιση αρχαίων μνημείων για τουριστική διάθεση, αλλά και όντας ο πρώτος φωτογράφος που δούλεψε για την Αρχαιολογική Εταιρεία. Από αναφορά στο όνομά του στο περιοδικό «Πανδώρα», τον Ιούνιο του 1858, πληροφορούμαστε ότι: «Κατά την έκθεσιν των υπό των μαθητών τού Πολυτεχνείου διδασκομένων και πολλών άλλων την 4ην Μαΐου 1858, εξέθεσαν μεταξύ των άλλων και ο διδάσκαλος Φ. Μαργαρίτης, φωτογραφικάς εικόνας αναγλύφων εκ του Παρθενώνος και προσωπογραφίας καθώς και ο Δημ. Κωνσταντίνου φωτογραφικάς εικόνας αρχαιοτήτων και προσωπογραφίας».\nΕκτός από την Αθήνα ο Κωνσταντίνου φωτογραφίζει αρχαιότητες στη Σύρο, στην Αίγινα, στην Κέρκυρα και στην Πελοπόννησο. Το 1859 συμμετέχει στα Ολύμπια και βραβεύεται με αργυρό μετάλλιο β΄ τάξεως. Το 1861 η ελληνική κυβέρνηση τού αναθέτει τη δημιουργία ενός λευκώματος με 22 φωτογραφίες με τοπία και αρχαιότητες της Αθήνας, το οποίο κυκλοφορεί με τον τίτλο «Athènes et ses Antiquités».\nΤο 1862 ο Κωνσταντίνου συμμετείχε στην Παγκόσμια Έκθεση του Λονδίνου, το 1865 εκδίδεται ακόμη ένα λεύκωμα με τον τίτλο «Athen und Ungebung» με 26 αλμπουμίνες και το 1867 τιμάται με το χάλκινο μετάλλιο στην Παγκόσμια Έκθεση του Παρισιού.\nΤο τέλος της καριέρας του τοποθετείται μεταξύ 1872 και 1875. Πεθαίνει στην Αθήνα το 1898.\nΓενική άποψη της Ακρόπολης και των μνημείων της νότιας κλιτύος. Πέτρος Μωραΐτης, 1874-75 © Ιστορική Εθνολογική Εταιρεία της Ελλάδος-Εθνικό Ιστορικό Μουσείο\nΠέτρος Μωραΐτης (1832-1886)\nΟ Πέτρος Μωραΐτης γεννιέται στην Τήνο. Σπουδάζει στην Αθήνα ζωγραφική, στο Σχολείο των Τεχνών, και αρχίζει να ασχολείται επαγγελματικά με τη φωτογραφία γύρω στο 1859, ως συνέταιρος του Αθανάσιου Κάλφα. Το φωτογραφείο του βρίσκεται στην οδό Ερμού 41, στην παλιά οικία Κορομηλά.\nΟ γάμος του με κόρη μεγαλοαστικής οικογένειας τον συστήνει στους βασιλικούς και μεγαλοαστικούς κύκλους και το 1864 τού απονέμεται ο τίτλος του βασιλικού φωτογράφου.\nΑπό το 1865 στην ταυτότητα των φωτογραφιών του Μωραΐτη, εκτός από την επωνυμία του στα ελληνικά ή στα γαλλικά, εμφανίζεται και ο βασιλικός θυρεός, ενώ προστίθενται και διάφορα μετάλλια και διακοσμητικά στοιχεία.\nΕκτός όμως από πορτρέτα, ο Μωραΐτης φωτογραφίζει και αρχαιότητες, ιδιαίτερα της περιοχής γύρω από την Ακρόπολη, καθώς και δρόμους της Αθήνας της δεκαετίας του 1860, προς πώληση στους ξένους περιηγητές. Την περίοδο αυτή το φωτογραφείο του είναι το μεγαλύτερο και ακριβότερο της πόλης.\nΤον Ιούνιο του 1886 πεθαίνει κι αναλαμβάνει ο γιος του, Γεώργιος Μωραΐτης.\nΗ ανατολική πλευρά του Φράγκικου Πύργου και η ανατολική πλευρά των Προπυλαίων και της Πινακοθήκης. Ακρόπολη, Αθήνα. Πέτρος Μωραΐτης, 1865-70. Ιστορική Εθνολογική Εταιρεία της Ελλάδος-Εθνικό Ιστορικό Μουσείο\nΚωνσταντίνος Αθανασίου (1845-1898)\nΟ Κωνσταντίνος Αθανασίου γεννιέται το 1845 στην Κωνσταντινούπολη και το 1864 έρχεται στην Αθήνα. Εργάζεται ως βοηθός στο φωτογραφείο του Δημήτρη Κωνσταντίνου, με τον οποίο γίνεται συνεταίρος. Αργότερα αναλαμβάνει το φωτογραφείο, διατηρώντας στο αρχείο του μεγάλο αριθμό γυάλινων πλακών του Κωνσταντίνου.\nΓύρω στα 1877 ανοίγει δικό του φωτογραφείο στην οδό Ερμού 7 και αναλαμβάνει φωτογραφίσεις κατόπιν παραγγελίας. Τον Ιούνιο του 1879 φωτογραφίζει τις ανασκαφές στην Πέργαμο της Μικράς Ασίας.\nΤην ενασχόλησή του αποκλειστικά με τη φωτογράφιση αρχαιοτήτων προδίδει η επωνυμία του καταστήματος του: Φωτογραφείον Αρχαίων Μνημείων. Οι φωτογραφίες διατίθενται σε ξένους περιηγητές, γεγονός που το αποδεικνύει η εκτεταμένη ύπαρξή τους σε χώρες του εξωτερικού.\nΟι αδελφοί Ρωμαΐδαι (Ρωμαΐδη)\nΟι αδελφοί Ρωμαΐδαι (Ρωμαΐδη) συγκαταλέγονται στους πιο σημαντικούς Έλληνες φωτογράφους της τελευταίας εικοσαετίας του 19ου αιώνα. Πρόκειται για τρία αδέλφια, τον Κωνσταντίνο, τον Αριστοτέλη και τον Δημήτριο, που γεννιούνται στην Κόνιτσα της Ηπείρου. Σύμφωνα με μαρτυρίες, φαίνεται ότι ήδη από το 1868 οι δύο πρώτοι διατηρούν φωτογραφείο στο Βουκουρέστι. Λίγο αργότερα τους συναντάμε στα Γιάννενα με την επωνυμία «Αδελφοί Ρωμαΐδαι» και από το 1873 έως το 1876 στην Πάτρα.\nΛίγο πριν εγκαταλείψουν την Πάτρα, καλούνται από τη Γερμανική Αρχαιολογική Σχολή, που ανασκάπτει στην Ολυμπία, να φωτογραφίσουν τις αποκαλυφθείσες αρχαιότητες, καθώς και την πορεία των ανασκαφών.\nΣταδιακά, οι αδελφοί Ρωμαΐδη γίνονται οι αποκλειστικοί φωτογράφοι των ανασκαφών της Αρχαιολογικής Εταιρείας, ενώ φωτογραφίζουν και τις ανασκαφές στις Μυκήνες, λόγω της στενής φιλίας που διατηρούν με τον Ερρίκο Σλήμαν.\nΣτα τέλη του 1876 οι αδελφοί Ρωμαΐδη ανοίγουν το πρώτο τους φωτογραφικό στούντιο στην Αθήνα και έως τα τέλη του 19ου αιώνα δημιουργούν τεράστιο αρχείο από ελληνικές αρχαιότητες, τις οποίες παρουσιάζουν στην Παγκόσμια Έκθεση του Παρισιού το 1878.\nΣτην οδό Νίκης 24-26 ανοίγουν υποκατάστημα, το οποίο αποκαλούν «Αποθήκη αρχαίων μνημείων». Στις αρχές της δεκαετίας του 1880 είναι οι πρώτοι που εργάζονται με τη μέθοδο της κολλοτυπίας.\nΤο 1889 συμμετέχουν και πάλι στην Παγκόσμια Έκθεση του Παρισιού, όπου βραβεύονται με αργυρό μετάλλιο. Ο Κωνσταντίνος Ρωμαΐδης πεθαίνει το 1896, οπότε και αναλαμβάνει ο Αριστοτέλης Ρωμαΐδης, ενώ ο Δημήτριος διαθέτει κατάστημα πώλησης φωτοτυπιών και φωτογραφιών αρχαιοτήτων στην πλατεία Συντάγματος.\nΒόλος, οδός Δημητριάδος. Στέφανος Στουρνάρας, 1905 © Αρχείο Στουρνάρα\nΣτέφανος Κων. Στουρνάρας (1867-1928)\nΟ Στέφανος Κων. Στουρνάρας γεννιέται στη Ζαγορά του Πηλίου. Αρχικά πηγαίνει στη Σμύρνη, και κατόπιν στην Αθήνα, όπου σπουδάζει στη Σχολή Καλών Τεχνών και μυείται στον κόσμο της φωτογραφίας. Εγκαθίσταται μόνιμα στον Βόλο και γίνεται ο πρώτος ζωγράφος/φωτογράφος της πόλης. Το 1892 ανοίγει φωτογραφείο, μαζί με τον αδελφό του Παναγιώτη, και ασχολείται με τη φωτογράφιση προσώπων, ενώ ως στρατευμένος φωτογραφίζει στιγμιότυπα από τον ελληνοτουρκικό πόλεμο του 1897. Μετά το τέλος του πολέμου περιηγείται διάφορες περιοχές της Θεσσαλίας, το Πήλιο και τις Σποράδες, τη Φθιώτιδα, τη βόρεια Εύβοια, φωτογραφίζοντας κυρίως τοπία, τα οποία επιχρωματίζει μετά την εκτύπωσή τους. Από το 1905 στέλνει επιχρωματισμένες φωτογραφίες του σε εξειδικευμένα εργαστήρια στη Λειψία της Γερμανίας για μαζική αναπαραγωγή καρτ-ποστάλ και έτσι οι εικόνες του ταξιδεύουν παντού.\nΤο 1907 ο Στουρνάρας λαμβάνει μέρος στην Παγκόσμια Ναυτική Έκθεση του Μπορντό της Γαλλίας, όπου του απονέμεται το Αργυρό Βραβείο, ενώ αποκτά και τον τίτλο του επίσημου φωτογράφου του μετέπειτα βασιλιά Κωνσταντίνου.\nPierre-Gaspard Gustave Joly de Lotbinière (1798-1865)\nΟ Pierre-Gaspard Gustave Joly de Lotbinière, Ελβετός υπήκοος, καταγόταν από το Επερνέ της Γαλλίας. Τον Αύγουστο του 1839 βρίσκεται στο Παρίσι, με σκοπό να κάνει το «μεγάλο ταξίδι» στην Ανατολή, όταν ανακοινώνεται η εφεύρεση της δαγκεροτυπίας. Ενθουσιασμένος από τη νέα εφεύρεση, αποφασίζει να αποκτήσει μηχανή και να φωτογραφίσει σημαντικά μέρη του κόσμου για λογαριασμό του κατασκευαστή οργάνων ακρίβειας Noel-Marie Paymal Lerebours (1807-1873).\nΣπάνιες φωτογραφίες από την Αθήνα των αρχών του 20ού αιώνα\nΟ Lotbinière, σύμφωνα με το ημερολόγιό του, το οποίο εντοπίστηκε στον Καναδά, φτάνει στη Σύρο στις 23 Σεπτεμβρίου 1839, όπου παραμένει λίγες μέρες μαζί με τον λόρδο Alvanley. Εν συνεχεία και οι δύο κατευθύνονται στην Αθήνα και διαμένουν στο «Ξενοδοχείον της Αγγλίας». Στις 15 Οκτωβρίου ξεκινούν για περιοδεία στην Πελοπόννησο. Επισκέπτονται το Ναύπλιο, την Επίδαυρο, τις Μυκήνες, το Άργος, τη Νεμέα. Κατά την επιστροφή τους περνούν από την Κόρινθο, τα Μέγαρα και την Κακιά Σκάλα και φτάνουν στην Αθήνα στις 21 Οκτωβρίου.\nΣτις 22 Οκτωβρίου ο Lotbinière ξεκινά να φωτογραφίζει στην Ακρόπολη. Εκτός από το ημερολόγιο του ταξιδιού του διατηρεί και ένα δεύτερο σημειωματάριο, όπου καταγράφει με σειρά τις λήψεις που πραγματοποιεί για να μπορεί να ταυτίσει τις δαγκεροτυπίες του. Στην Αθήνα υλοποιεί συνολικά δέκα λήψεις, από τις οποίες δεν σώθηκε καμιά πρωτότυπη, όπως δεν σώθηκε και η μοναδική δαγκεροτυπία του από το λιμάνι της Σύρου.\nΣυνεχίζει το ταξίδι του προς την Αλεξάνδρεια και την Άνω Αίγυπτο. Επιστρέφοντας στο Παρίσι, παραδίδει ορισμένες από τις δαγκεροτυπίες του στον Lerebours, μαζί με δύο συνοδευτικά κείμενα. Ο Lerebours εκδίδει το υλικό σε τεύχη, που συγκροτούν αργότερα το λεύκωμα «Excursions Daguerriennes: Vues et Monuments les plus remarquables du Globe». Στον πρώτο τόμο περιλαμβάνονται ένα κείμενο του Lotbinière και τρεις λιθογραφίες (aquatints) του, που έγιναν από τις πρωτότυπες δαγκεροτυπίες με τα Προπύλαια, τον Παρθενώνα και τους Στύλους του Ολυμπίου Διός.\nΆποψη της Ακρόπολης των Αθηνών από τα ανατολικά. Ανθρακοτυπία. William J. Stillman, 1870 The J. Paul Getty Museum, Los Angeles\nΟ Γάλλος Joseph-PhilibertGirault de Prangey, γόνος αριστοκρατικών οικογενειών και πρωτοπόρος στη δαγκεροτυπία, γίνεται γνωστός όταν οι εξαιρετικές εικόνες του ανακαλύπτονται σε μια αποθήκη του κτήματός του, κατά τη δεκαετία του 1920.\nΟ Girault de Prangey ξεκινά το 1842 τριετή περιοδεία στην Ιταλία, την Ελλάδα, την Αίγυπτο, την Τουρκία, τη Συρία και την Παλαιστίνη, κουβαλώντας εκατοντάδες κιλά φωτογραφικού εξοπλισμού, με τον οποίο υλοποιεί περισσότερες από 800 δαγκεροτυπίες.\nΣτην Ελλάδα φτάνει το 1842 και φωτογραφίζει τα μνημεία της Ακρόπολης. Το σήμα κατατεθέν του είναι μια απόκοσμη ατμόσφαιρα και μια αχρονικότητα που επιτυγχάνονται με το νυχτερινό μπλε χρώμα στην απόδοση του ουρανού. Μάλιστα η φωτογραφία του Ναού του Ολυμπίου Διός, το 1842, με έναν σκοτεινό ουρανό να σκεπάζει τα ερείπιά του, θεωρήθηκε τολμηρή για την εποχή.\nΟ Girault de Prangey δεν φωτογραφίζει μόνον τις κλασικές αρχαιότητες, αλλά και μνημεία βυζαντινής αρχιτεκτονικής, όπως την Καπνικαρέα και την Αγία Ειρήνη, καθώς και τη Μονή Δαφνίου. Ο ίδιος αναφέρει σε επιστολή του προς τον Desire-Raoul Rochette: «Θα δείτε με μεγάλη ευχαρίστηση την εφαρμογή που έφτιαξα με χρήσιμα εργαλεία τα οποία εφηύρε ο Daguerre. Σε πολλές περιστάσεις απέκτησα, συχνά με πλήρη επιτυχία, πολλά ανάγλυφα και αγάλματα της Ακρόπολης, πολλά κομμάτια και μνημεία της Αθήνας και της Ρώμης [...]. Σήμερα, με πραγματική χαρά, βλέπω από τόσο κοντά τα μνημεία, γιατί είναι πολύ σπουδαίο να βλέπουμε σε όλα την αλήθεια».\nΟι δαγκεροτυπίες του Prangey είναι από τις παλαιότερες σωζόμενες αυτούσιες φωτογραφικές εικόνες με θέμα την Ελλάδα.\nΟ αρχαιολογικός χώρος της Ελευσίνας. Αττική. Δίπτυχο. Άγνωστος φωτογράφος. Ιστορική Εθνολογική Εταιρεία της Ελλάδος-Εθνικό Ιστορικό Μουσείο\nPhilibert Perraud (1815-1863)\nΟ Philibert Perraud γεννήθηκε το 1815 στην πόλη Macon της Γαλλίας. Το 1839 μυείται στην τέχνη της φωτογραφίας. Έχοντας εξασφαλίσει πολλές παραγγελίες, ταξιδεύει το 1845 σε πόλεις της Ιταλίας, και κατόπιν επισκέπτεται την Ελλάδα. Αρχικά παραμένει περίπου τέσσερις μήνες στη Ζάκυνθο και στην Κέρκυρα. Εν συνεχεία φτάνει στην Αθήνα γύρω στα τέλη Νοεμβρίου του 1846, όπου πραγματοποιεί σειρά δαγκεροτυπιών για λογαριασμό του Γάλλου ναυάρχου Turpin.\nΑπό σχετική διαφήμισή στις 16 Δεκεμβρίου 1846 σε εφημερίδα των Αθηνών πληροφορούμαστε ότι ο Perraud λαμβάνει πρόσκληση από το παλάτι να φωτογραφίσει τις κυρίες επί των τιμών της βασίλισσας Αμαλίας.\nΚατά την παραμονή του στην πόλη συναντά τον ζωγράφο Φίλιππο Μαργαρίτη, ο οποίος του ζητά να κάνει επίδειξη της δαγκεροτυπίας στους σπουδαστές του, στο Σχολείο των Τεχνών.\nΠριν από το ταξίδι του στη Σμύρνη και την Κωνσταντινούπολη ο Perraud επισκέπτεται την Ερμούπολη της Σύρου και τα Χανιά της Κρήτης, όπου συνεχίζει τις δαγκεροτυπίες του. Εν συνεχεία, ανοίγει στο Παρίσι τον οίκο Meyer με ειδικότητα αποκλειστικά σε δαγκεροτυπίες.\nΤο Ωρολόγιο του Κυρρήστου (Πύργος των Ανέμων) και το Αγορανομείο από την οδό Μάρκου Αυρηλίου. Αθήνα. Στερεοσκοπική φωτογραφία. Ιστορική Εθνολογική Εταιρεία της Ελλάδος-Εθνικό Ιστορικό Μουσείο\nAlfred Nicolas Normand (1822-1909)\nΟ Γάλλος αρχιτέκτονας Alfred Nicolas Normand σπούδασε διακοσμητικές τέχνες και αρχιτεκτονική στο Παρίσι και στη Ρώμη.\nΤο 1851, μαζί με φίλους, ξεκινά από τη Νεάπολη και εικάζεται ότι, φθάνοντας στην Ελλάδα, επισκέπτεται πρώτα την περιοχή της Μαγνησίας και κατόπιν την Αθήνα στις 8 Οκτωβρίου του 1851. Παραμένει στην πόλη μέχρι τις 25 Οκτωβρίου και φωτογραφίζει αρχαιότητες με μια μεγάλη ξύλινη μηχανή τυπώνοντας τις εικόνες ως καλοτυπίες 16X21 εκ.\nΟ Normand επιστρέφει στην Ελλάδα το 1887, εκδηλώνοντας ιδιαίτερο ενδιαφέρον για τα νησιά του Ιονίου. Μας κληροδοτεί βιβλία και μελέτες για την αρχαία ελληνική και αραβική αρχιτεκτονική, μεταξύ των οποίων και ένα λεύκωμα που περιλαμβάνει 24 καλοτυπίες, οι περισσότερες από τις οποίες απεικονίζουν μνημεία της Ακρόπολης.\nJames Robertson (περ. 1813-1888)\nΟ Σκωτσέζος James Robertson εργαζόταν από το 1841 στο αυτοκρατορικό νομισματοκοπείο της Κωνσταντινούπολης, ως επικεφαλής χαράκτης. Θεωρείται ένας από τους πρωτοπόρους στην ιστορία της φωτογραφίας. Οι πρώτες γνωστές φωτογραφίες του χρονολογούνται το 1853.\nΟ Robertson έχει φωτογραφικό στούντιο στην περιοχή Πέραν της Κωνσταντινούπολης περίπου από το 1854-1856 έως το 1867, εκδίδοντας και σχετικό λεύκωμα. Κατά τη διάρκεια αυτής της περιόδου, ταξιδεύει και φωτογραφίζει στη Μάλτα, στην Κριμαία, στην Ελλάδα και την Εγγύς Ανατολή.\nΕπισκέπτεται την Ελλάδα το 1854 και το 1856. Στην Αττική φωτογραφίζει την Ακρόπολη, τον Ναό του Ολυμπίου Διός, τον Πύργο των Ανέμων, την Πύλη της Αρχηγέτιδος Αθηνάς, το Μνημείο του Λυσικράτη, τον Ναό του Ποσειδώνα στο Σούνιο. Φωτογραφίζει επίσης τον ναό της Αφαίας στην Αίγινα και τον ναό του Απόλλωνα στην Κόρινθο. Οι διάσημες φωτογραφίες του παρουσιάζονται σε διεθνείς εκθέσεις στο Παρίσι και στο Λονδίνο.\nΤο 1881 ο Robertson μετακομίζει στη Γιοκοχάμα της Ιαπωνίας, όπου πεθαίνει λίγα χρόνια αργότερα.\nΆποψη της Αθήνας από την οδό Θεωρίας. Σε πρώτο πλάνο τμήμα της Πλάκας. Διακρίνεται το Φετιχιέ τζαμί, ο Πύργος των Ανέμων και η Μητρόπολη. Στερεοσκοπική φωτογραφία. Underwood&Underwood,1907. Ιστορική Εθνολογική Εταιρεία της Ελλάδος-Εθνικό Ιστορικό Μουσείο\nBaron Paul des Granges (1825-1911)\nΟ Baron Paul des Granges γεννήθηκε στην Καλαμάτα το 1825. Με τη φωτογραφία αρχίζει να ασχολείται γύρω στο 1860, αρχικά στην Εύβοια και εν συνεχεία, από το 1861 έως το 1871, στην Αθήνα και σε άλλες περιοχές της Ελλάδας.\nΗ πλειονότητα των φωτογραφιών του είναι τοπία και αρχαιότητες, από τις οποίες ξεχωρίζουν το περίφημο εξάπτυχο της Αθήνας και το τρίπτυχο της πλατείας Συντάγματος, ενώ σημαντικές είναι οι φωτογραφίες του των μεταλλείων του Λαυρίου κατά παραγγελία του ιδιοκτήτη τους Gianni-Battista Serpieri.\nΚατά το δεύτερο μισό της δεκαετίας του 1860 οι φωτογραφίες του des Granges από τα ταξίδια του στην Ελλάδα εκδίδονται στο Βερολίνο από τον οίκο Eduard Quaas με τον τίτλο «Classische Landschaften und Denkmaller aus Griechenland, 1867» και στο Παρίσι από τον οίκο Goupil με τον τίτλο «Vues photographiques de la Grèce exécutées par M. Le Baron des Granges - Athènes - le Péloponèse - la Grèce du Nord, 1869».\nTo 1871 ο des Granges ταξιδεύει στη Φλωρεντία, στις αρχές του 1880 στη βόρεια Αφρική, και κατόπιν στη βόρεια Ιταλία. Πεθαίνει στη Ρώμη το 1911.\nΟ Γερμανός φωτογράφος Henri Beck εγκαθίσταται στην Ελλάδα από το 1834 και εξής και από το 1853 περίπου διαθέτει δικό του φωτογραφείο. Απαθανατίζει τα αθηναϊκά μνημεία σε μια περίοδο κατά την οποία έχουν ήδη ξεκινήσει ανασκαφικές και αναστηλωτικές εργασίες.\nΤο 1853 εργάζεται, για περίπου δύο μήνες, στην Ερμούπολη. Οι φωτογραφίες του Beck, μαζί με τις προγενέστερες του Βρετανού J. Robertson και τις μεταγενέστερες του Αμερικανού W.J. Stilman (1870), αποτελούν ακόμα και σήμερα πολυτιμότατη πηγή πληροφοριών για τη νεότερη ιστορία των μνημείων και των ερειπίων της Αθήνας.\nΗ ανατολική κιονοστοιχία του Παρθενώνα. Ακρόπολη, Αθήνα. Ανθρακοτυπία. WilliamJ. Stillman, 1869\tThe J. Paul Getty Museum, Los Angeles Digital image courtesy of the Getty's Open Content Program\nΟ Αμερικανός William James Stillman, γεννημένος στη Νέα Υόρκη, σπουδάζει ζωγραφική. Το 1855 εμφανίζεται ως συνιδρυτής του «The Crayon», ενώ το 1859 διδάσκεται την τεχνική της φωτογραφίας και παρουσιάζει μια σειρά φωτογραφίες με θέμα τα όρη Adirondacks.\nΑπό το 1861 έως το 1865 ο Stillman υπηρετεί ως πρόξενος των Ηνωμένων Πολιτειών στη Ρώμη και από το 1865 έως το 1868 στην Κρήτη. Από εκεί εκδιώκεται, λόγω της συμπάθειας που επέδειξε στο κρητικό κίνημα ανεξαρτησίας, και μετακομίζει στην Αθήνα. Από το 1877 έως το 1883 εργάζεται ως ανταποκριτής των «London Times» στην Αθήνα.\nΤο 1870 το εκτεταμένο φωτογραφικό του έργο δημοσιεύτηκε σε ένα λεύκωμα με τίτλο «The Acropolis of Athens: Illustrated Picturesquely and Architecturally in Photography». Από το 1886 έως το 1898 δραστηριοποιείται ως ανταποκριτής στη Ρώμη, αρθρογραφώντας για τους «London Times» . Πεθαίνει στην Αγγλία το 1901.\nΆποψη της Αθήνας. William J. Stillman, 1869. © Princeton University Library, Special Collections\nPascal J. Sébah (1823-1886)\nΟ Pascal J. Sébah γεννιέται στην Κωνσταντινούπολη και συνεργάζεται αρχικά με τον Γάλλο φωτογράφο Henri Bechard. Μετά τη βράβευσή του σε Διεθνή Έκθεση στο Παρίσι, ανοίγει το 1857 δικό του στούντιο στην Κωνσταντινούπολη, το οποίο αποκαλεί El Chark (The Orient), το οποίο θα εξελιχθεί σε ένα από τα μεγαλύτερα και πιο παραγωγικά φωτογραφικά στούντιο στην Κωνσταντινούπολη.\nΤη δεκαετία του 1870 ταξιδεύει στην Αίγυπτο και την Ελλάδα και πραγματοποιεί πολλές φωτογραφικές λήψεις για τουριστική διάθεση. Ιδρύει ένα ακόμα στούντιο στο Κάιρο το 1873, καθώς, εκείνη την εποχή, οι τουρίστες που επισκέπτονται την Αίγυπτο αγοράζουν φωτογραφίες ως αναμνηστικό της επίσκεψής τους. Την ίδια χρονιά η τουρκική κυβέρνηση χρηματοδοτεί τη συμμετοχή του στη Διεθνή Έκθεση της Βιέννης.\nΜετά τον θάνατό του το 1886 την εταιρεία αναλαμβάνει ο αδελφός του. Η συνεργασία του με την Policarpe Joallier αλλάζει την επωνυμία σε Sebah & Joailler, εταιρεία η οποία συνέχισε τη δραστηριότητά της έως το 1973.\nΟλυμπία. Άποψη της ανατολικής εισόδου του Σταδίου. Στερεοσκοπική φωτογραφία. Underwood & Underwood, 1907 Ιστορική Εθνολογική Εταιρεία της Ελλάδος-Εθνικό Ιστορικό Μουσείο\nFélix Adrien Bonfils (1831-1885)\nΟ Γάλλος Félix Adrien Bonfils γεννιέται στο Saint-Hippolyte-du-Fort το 1831. Έπειτα από το ταξίδι του στην Εγγύς Ανατολή το 1860 γίνεται φωτογράφος και συγγραφέας. Το 1867 μετακομίζει με την οικογένειά του στη Βηρυτό, όπου ανοίγουν φωτογραφικό στούντιο με την επωνυμία Maison Bonfils.\nΤο 1872, ο Bonfils παρουσιάζει το λεύκωμα «Architecture antique. Egypte. Grèce. Asie Mineure. Album de photographies», που εκδίδεται από τον Ducher στο Παρίσι και περιλαμβάνει πενήντα πρωτότυπες αλμπουμίνες με κάρτες που φέρουν έντυπες λεζάντες. Για την παγκόσμια Έκθεση του Παρισιού του 1878, εκδίδει πέντε τόμους με τον τίτλο «Souvenirs d’Orient: album pittoresque des sites, villes et ruines les plus remarquables», που εκδίδονται στο Alès το 1877-1878 και καλύπτουν από την Αίγυπτο και τη Νουβία (τομ.Ι-ΙΙ) έως την Αθήνα και την Κωνσταντινούπολη (τομ. V).\nΠρόκειται για έναν από τους πρώτους εμπορικούς φωτογράφους, ο οποίος παράγει φωτογραφίες σε μεγάλες ποσότητες, καθώς και για έναν από τους πρώτους που υιοθετούν την έγχρωμη τεχνική που αναπτύσσεται το 1880. Πεθαίνει το 1885 στο Alès. Η γυναίκα και ο γιος του συνεχίζουν τη λειτουργία των φωτογραφικών καταστημάτων του έως το 1918.\nAlois Beer (1840-1916)\nO Alois Beer γεννιέται στο Βουκουρέστι. Μόλις σε ηλικία 23 ετών ανοίγει το δικό του φωτογραφείο στη Βιέννη, και λίγο αργότερα στο Klagenfurt και στο Graz.\nΤο 1879 δημοσιεύει ένα φωτογραφικό ρεπορτάζ σχετικά με τις ζημιές που προκλήθηκαν από κατολισθήσεις στις πόλεις της Καρινθίας Bleiberg και Hüttendorf. Λίγους μήνες αργότερα, του απονέμεται το Χρυσό Μετάλλιο Τεχνών και Επιστημών, απογειώνοντας τη φήμη του. Ανάμεσα στις αναθέσεις που αναλαμβάνει είναι και φωτογραφίες τεκμηρίωσης, που του εξασφαλίζουν τον τίτλο του επίσημου φωτογράφου του Βασιλικού Ναυτικού και της Βασιλικής Αυλής το 1882.\nΤο 1885 πραγματοποιεί το πρώτο σημαντικό ταξίδι του στην Ελλάδα, και κατόπιν σε άλλες χώρες της Ανατολής και της Ευρώπης. Παράγει γύρω στις 20.000 φωτογραφικές απεικονίσεις, τις οποίες πουλά μέσα από ένα ευρύ δίκτυο διάθεσης που έχει αναπτυχθεί ήδη σε ολόκληρη την Ευρώπη.\nΝοτιοανατολική άποψη του χορηγικού μνημείου του Λυσικράτη. Αθήνα. Στερεοσκοπική φωτογραφία. Underwood & Underwood, 1907 Ιστορική Εθνολογική Εταιρεία της Ελλάδος-Εθνικό Ιστορικό Μουσείο\nAnton Silberhuber (Αυστριακός 1839-1899)\nΟ Αυστριακός Anton Silberhuber φέρεται να ασχολείται στη Βιέννη με τον τουρισμό, ενώ δεν υπάρχουν στοιχεία που να τεκμηριώνουν την επαγγελματική του ιδιότητα ως φωτογράφου.\nΓύρω στο 1890 βρίσκεται με μια ομάδα επισκεπτών στην Αθήνα. Έχοντας μάλλον οργανώσει ο ίδιος το ταξίδι, αναλαμβάνει και τη λήψη αναμνηστικών φωτογραφιών της ομάδας, με φόντο τα μνημεία. Η ποιότητα και η ευκρίνεια των φωτογραφιών αυτών τις κατατάσσουν στις καλύτερες της εποχής.\nΗ επωνυμία Underwood & Underwood αναφέρεται στην πρωτοπόρα εταιρεία παραγωγής και διανομής στερεοσκοπικών και άλλων φωτογραφικών εικόνων.\nΗ εταιρεία ιδρύεται το 1881 στο Κάνσας, από δυο αδέλφια, τον Elmer και τον Bert Elias Underwood και εξελίσσεται στον μεγαλύτερο εκδότη στερεοτυπιών στον κόσμο, παράγοντας 10 εκατομμύρια θέματα ετησίως, τα οποία διοχετεύει μέσα από ένα μοναδικό σύστημα παγκόσμιας διάθεσης.\nΓύρω στο 1900, η Underwood & Underwood παρουσιάζει σετ κουτιών με ομαδοποιημένες ανά θέματα φωτογραφίες, μεταξύ των οποίων περιλαμβάνονται και ταξιδιωτικά σετ με φωτογραφίες από δημοφιλείς τουριστικές περιοχές του κόσμου. Η εταιρεία ανέστειλε τη λειτουργία της τη δεκαετία του 1940.\nΤο Ρωμαϊκό Υδραγωγείο της Μόριας. Λέσβος. Φριτζ Μραζ, δεκαετία του 1910 Συλλογή Γεράσιμου Μπεκιάρη\nΟ Γαλλοελβετός φωτογράφος Frédéric Boissonnas (Φρεντερίκ Μπουασονά), γεννημένος στην Ελβετία το 1858, αισθανόταν από μικρός ότι έχει ελληνικές ρίζες, λόγω της καταγωγής του από τη Μασσαλία.\nΓόνος οικογένειας φωτογράφων, ασχολείται και ο ίδιος με τη φωτογραφία, αναπτύσσοντας όμως μια δική του τεχνική: την ορθοχρωματική πλάκα που, μαζί με τη χρήση νέων υλικών, του αποφέρει πολλές διεθνείς διακρίσεις, όπως το πρώτο βραβείο στην Παγκόσμια Έκθεση του Παρισιού σε ηλικία 28 ετών. Διατηρεί κατά καιρούς στούντιο στο Παρίσι, στη Γενεύη, στη Λυόν και στην Αγία Πετρούπολη και γίνεται ευρέως γνωστός και περιζήτητος.\nΤο 1902 επισκέπτεται για πρώτη φορά την Ελλάδα μαζί με τον D. Baud-Bovy, πρύτανη της Σχολής Καλών Τεχνών της Γενεύης, και γνωρίζουν την Κέρκυρα, την Αθήνα, τον Παρνασσό.\nΤα επόμενα χρόνια επανέρχεται κατά διαστήματα και απαθανατίζει μοναδικές εικόνες της ελληνικής υπαίθρου και των ανθρώπων της, έχοντας ως συνειδητό στόχο η δημοσιοποίηση των φωτογραφιών του να συμβάλλει στην τουριστική προβολή της χώρας, αλλά και στις ανάγκες της εξωτερικής πολιτικής της.\nΤο 1907 πραγματοποιεί το όνειρό του να φωτογραφίσει τα μνημεία της Ακρόπολης. Για το λεύκωμα «En Grèce par monts et par vaux», το οποίοεκδίδεται το 1910, λαμβάνει συγχαρητήρια από τον υποστηρικτή και θαυμαστή του Ελευθέριο Βενιζέλο.\nΤο 1911 επισκέπτεται και φωτογραφίζει τα αιγαιοπελαγίτικα νησιά και την Κρήτη, ενώ το 1913 ταξιδεύει στην Ήπειρο και τη Μακεδονία. Τον Αύγουστο της ίδιας χρονιάς είναι ο πρώτος φωτογράφος που ανεβαίνει και φωτογραφίζει στην κορυφή του Ολύμπου. Πολλές από τις φωτογραφίες της Ελλάδας περιλαμβάνει το 1919 στη φωτογραφική έκθεσή του στο Παρίσι και στις ΗΠΑ.\nΟ Frédéric Boissonnas πεθαίνει σε ηλικία 88 ετών το 1946, αφήνοντας πολλά λευκώματα και εκδόσεις σχετικές με την Ελλάδα, σπουδαία παρακαταθήκη. Το ανεπανάληπτο φωτογραφικό έργο του, εκτός από πρωτοποριακό, είναι και μοναδικό τεκμήριο μιας Ελλάδας που έχει οριστικά χαθεί.\nΜυτιλήνη, Λέσβος. Φριτζ Μραζ, αρχές 20ού αιώνα © Συλλογή Γεράσιμου Μπεκιάρη\nΑλεξάνδρα Ράπτη, διευθύντρια\nΑνδρέας Λαπούρτας, προϊστάμενος Υπηρεσίας Μουσείων\nΦώτης Αλεβίζος, προϊστάμενος Υπηρεσίας Πληροφορικής και Ψηφιακών Εφαρμογών\nΆννα Καλλινικίδου, Υπηρεσία Μουσείων\nΜιμίκα Γιαννοπούλου, δρ αρχαιολόγος\nΕΠΙΣΤΗΜΟΝΙΚΗ ΕΠΙΜΕΛΕΙΑ -ΣΥΓΓΡΑΦΗ ΚΕΙΜΕΝΩΝ\nΣωκράτης Μαυρομμάτης, φωτογράφος\nΜουσειογραφικός και ψηφιακός σχεδιασμός Παντελής Φελέρης και Φοίβος Παπαγεωργίου\nRetronaut / Σπάνιες εικόνες από την Αθήνα των αρχών του 20ού αιώνα\nΒιβλίο / Ιστορίες και σπάνιες εικόνες από την Αθήνα του 19ου αιώνα\nΒιβλίο / Η Αθήνα του 19ου αιώνα στο νέο λεύκωμα της Μαρίας Ηλιού


Με ένα Tweet ο Ντόναλντ Τραμπ τορπίλισε τους G7 | Euronews\nΜε τον Ντόναλντ Τραμπ να έχει ουσιαστικά τορπιλίσει τη Σύνοδο των G7, ο Γερμανός υπουργός Εξωτερικών Χάικο Μάας δηλώνει πως η στάση του Αμερικανού προέδρου δεν αποτελεί έκπληξη.\n«Δεν αποτελεί πραγματικά έκπληξη, το είδαμε και με τη συμφωνία για το Ιράν και με τη συμφωνία για το Κλίμα. Μέσα σε λίγα δευτερόλεπτα μπορείς να καταστρέψεις την εμπιστοσύνη με 280 χαρακτήρες στο Twitter. Αλλά για να τη χτίσεις ξανά χρειάζεται πολύ περισσότερο χρόνο. Πρέπει να διατηρήσουμε την ψυχραιμία μας και να οδηγηθούμε στις σωστές συνέπειες».\nΟ Αμερικανός πρόεδρος έκανε στροφή 180 μοιρών γυρίζοντας την πλάτη στους συμμάχους του στην Ευρώπη και τον Καναδά, τους οποίους μάλιστα απείλησε με βαρείς τελωνειακούς δασμούς.\nΦτάνοντας στο Κεμπέκ ο Καναδός πρωθυπουργός αρνήθηκε να σχολιάσει οτιδήποτε για τον Ντόναλντ Τραμπ. Νωρίτερα όμως είχε αναρτήσει στο Twitter:\nΗ ιστορική και σημαντική συμφωνία στην οποία καταλήξαμε όλοι στους G7, θα βοηθήσει στο να κάνουμε τις οικονομίες μας πιο ισχυρές τους πολίτες πιο ευημερείς, να προστατεύσουμε τις δημοκρατίες μας, να διαφυλάξουμε το περιβάλλον και να προστατεύσουμε τα δικαιώματα των γυναικών και των κοριτσιών σε όλο τον κόσμο. Αυτό είναι το σημαντικό.\nΣε μια ανακοίνωση βόμβα που ανέφερε ότι αποσυρόταν από το κοινό ανακοινωθέν των G7, ο Ντόναλντ Τραμπ κατάφερε τελικά να διαταράξει την εύθραυστη ισορροπία που είχε διαμορφωθεί μεταξύ των ΗΠΑ και των συμμάχων τους για το εμπόριο.


Δημιουργηθηκε στις 23 Ιουλίου 2017\tΚατηγορία: ΠΟΛΙΤΙΚΗ\nΟ κ. Λαφαζάνης, μιλώντας στο «ΒΗΜΑ FM 99,5» υποστήριξε ότι το εναλλακτικό σχέδιο που ο ίδιος είχε εκπονήσει και είχε παραδώσει στον πρωθυπουργό, προέβλεπε εθνικοποίηση της Τράπεζας της Ελλάδος, εκτύπωση νέας δραχμής, λεφτά από τη Ρωσία και πετρέλαιο από τη Βενεζουέλα.\nΟ πρόεδρος της ΛΑΕ υποστήριξε πως υπήρχε σχέδιο για εθνικοποίηση της Τράπεζας της Ελλάδος. «Η Τράπεζα της Ελλάδος με πράξη νομοθετικού περιεχομένου θα γινόταν τράπεζα υπό τον έλεγχο των Αθηνών, υπό τον έλεγχο της κυβέρνησης της Αθήνας, και όχι της Φρανκφούρτης. Αυτή η τράπεζα θα είχε το αποκλειστικό προνόμιο της έκδοσης χρήματος. Θα ασκούσε την εθνική νομισματική πολιτική υπό τον έλεγχο της κυβέρνησης. Θα υπήρχε δυνατότητα να τυπωθεί νέα δραχμή στο Νομισματοκοπείο. Είχε κατατεθεί ένα ειδικό σχέδιο, ότι θα μπορούσε να κοπεί με τον τρόπο που λειτουργούσε το νομισματοκοπείο» δήλωσε ο κ. Λαφαζάνης.\nΕίπε ακόμα πως το 2015, μπροστά στον κίνδυνο η χώρα μας να βρεθεί εκτός ευρωζώνης, είχε εξασφαλίσει από τη Ρωσία μια βοήθεια κάποιων δισεκατομμυρίων ως προκαταβολή για το έργο του αγωγού φυσικού αερίου που προωθούσε η κυβέρνηση.\n«Στη Ρωσία είχα πάει εγώ και είχα ζητήσει και χρηματοδοτική στήριξη και την είχα επιτύχει, μέσω του αγωγού με ρωσικό φυσικό αέριο που θα κατασκευάζαμε και θα περνούσε από την Ελλάδα. Εγώ είχα διασφαλίσει ότι θα παίρναμε και μια προκαταβολή (κάποια δισεκατομμύρια) έναντι των ωφελειών που θα είχαμε από την λειτουργία του αγωγού η οποία θα μπορούσαν να χρησιμοποιηθούν για μια ανακούφιση της χώρας εκείνη την περίοδο. Ο κ. Τσίπρας βεβαίως είχε συμφωνήσει για την προκαταβολή από τη Ρωσία. Ήταν δεδομένα όλα και γνωστά. Λέει ψέματα ο κ. Τσίπρας ότι δεν υπήρχε συμφωνία. Δεν είναι η πρώτη φορά που ο κ. Τσίπρας λέει ψέματα».\nΚαι πρόσθεσε: «Το θεωρώ φυσιολογικό, αν βγει η χώρα από το ευρώ και θέλει μια βοήθεια και μια στήριξη, και η Βενεζουέλα είχε δυνατότητα να μας δίνει φθηνότερο πετρέλαιο, γιατί όχι. Εγώ το θεωρούσα και αυτονόητο, μια χώρα σαν τη Βενεζουέλα, που αισθανόταν κοντά στην προσπάθεια που γινόταν για μια αλλαγή στην Ελλάδα, αν είχε την δυνατότητα, γιατί να μη βοηθούσε; Και γιατί να μην απευθυνθείς στη Βενεζουέλα για βοήθεια;»\nΗ Νέα Δημοκρατία σε ανακοίνωση της επισημαίνει πως οι δηλώσεις του Παναγιώτη Λαφαζάνη «επιβεβαιώνουν με τον πιο σαφή τρόπο ότι ο κοινός στόχος της ηγεσίας του ΣΥΡΙΖΑ ήταν στην πραγματικότητα η έξοδος από την ευρωζώνη. Ο ελληνικός λαός απαιτεί να μάθει όλη την αλήθεια για όσα συνέβησαν εκείνο το διάστημα, που έγιναν αιτία να πληρώνει για πολλά χρόνια βαρύτατο κόστος. Και θα τη μάθει»!\nΛΑΕ:«Μακάρι ΣΥΡΙΖΑ και Τσίπρας να είχαν ένα σχέδιο εξόδου από το ευρώ»\nΑπαντώντας στη ΝΔ η Λαϊκή Ενότητα σε ανακοίνωσή της αναφέρει τα εξής:\n''Η ΝΔ, επειδή δεν έχει καμιά διαφορά με την καταστροφική μνημονιακή πολιτική που ακολουθεί ο ΣΥΡΙΖΑ, αυτήν άλλωστε εφάρμοσε και ο σημερινός αρχηγός της ως υπουργός της κυβέρνησης ΝΔ μαζί με το ΠΑΣΟΚ, επιχειρεί με φτηνά προπαγανδιστικά παιχνίδια παραπλάνησης να εμφανισθεί ματαίως ότι κάνει αντιπολίτευση. Πληροφορώ, λοιπόν, τη ΝΔ και την ηγεσία της, για να μη ψάχνουν αυτά που οι ίδιοι θεωρούν ως φαντάσματα, ότι ούτε ο ΣΥΡΙΖΑ, ούτε ο Τσίπρας, ούτε ο Βαρουφάκης διέθεταν σχέδιο εξόδου από την ευρωζώνη, προκειμένου να αποφύγουν μια συνθηκολόγηση και την υπογραφή του τρίτου μνημονίου.\nΤα μόνα σχέδια που διέθεταν και επ' αυτών εργάζονταν στο παρασκήνιο ήταν πως να αθετήσουν τις αντιμνημονιακές δεσμεύσεις του τότε ΣΥΡΙΖΑ, για να κρατήσουν την χώρα στο ευρώ\nΜακάρι ΣΥΡΙΖΑ και Τσίπρας να είχαν ένα σχέδιο εξόδου από το ευρώ και να το εφάρμοζαν, για να μην ρίξουν τη χώρα στην καταστροφική περιπέτεια που διανύουμε και η οποία, όπως φαίνεται, δεν θα τελειώσει ούτε το 2060!\nΟι μόνοι, όμως, οι οποίοι, στο πλαίσιο του ΣΥΡΙΖΑ, διαθέταμε πρόταση εξόδου από την ευρωζώνη, που ήταν και ο μόνος δρόμος για να απαλλαγούμε από την μνημονιακή υποδούλωση, ήταν η αφεντιά μου, το Αριστερό Ρεύμα και η Αριστερή Πλατφόρμα του τότε ΣΥΡΙΖΑ και γι' αυτό δεχόμαστε, ως, τάχα, αναχρονιστικά βαρίδια, ένα ανηλεή κοινό πόλεμο από την ομάδα Τσίπρα, τη ΝΔ, το εγχώριο και το ευρωατλαντικό οικονομικό και μιντιακό κατεστημένο.\nΒλέπετε, ΣΥΡΙΖΑ, ΝΔ και ΠΑΣΟΚ μοιάζετε, πλέον, ως μια σταγόνα νερό: θυσιάζετε τη δημοκρατία, την λαϊκή βούληση, την εθνική κυριαρχία και παραδίδετε το λαό και τη νεολαία στη λεηλασία, την ανεργία και τον ξενιτεμό, μόνο και μόνο για να κρατήσετε την Ελλάδα στην ευρωζώνη και να προασπίσετε τα σκληρά εγχώρια και ξένα συμφέροντα που επωφελούνται από αυτήν την παραμονή.\nΌσον αφορά τις απειλές της ΝΔ για τη συγκρότηση Εξεταστικής Επιτροπής για εκείνη την περίοδο, δεν μας αγγίζουν.\nΤο αντίθετο, υποστηρίζω και εγώ και η ΛΑ.Ε να γίνουν όχι μια αλλά χίλιες Εξεταστικές Επιτροπές και να διερευνηθούν τα πάντα και προς πάσαν κατεύθυνση εκείνη την περίοδο και όποια άλλη θέλετε.\nΜόνο που οι απειλούντες θα πρέπει να γνωρίζουν ότι οι μόνοι που θα βγουν στο τέλος κατηγορούμενοι με βαρύτατες κατηγορίες είναι όλα τα μνημονιακά συνεταιράκια (ΣΥΡΙΖΑ, ΝΔ, ΠΑΣΟΚ) και ο Πρόεδρος της Δημοκρατίας, που από κοινού, λειτουργώντας ως παρακράτος, κουρέλιασαν το Σύνταγμα, ξεπούλησαν την λαϊκή εντολή και συνήργησαν για να μετατρέψουν ένα περήφανο ''ΟΧΙ'' στο δημοψήφισμα, σε ένα υποδουλωτικό ''ΝΑΙ''.\nΠΡΟΣΚΛΗΣΗ : ΚΟΠΗ ΠΙΤΑΣ ΣΥΛΛΟΓΟΥ ΤΡΙΤΕΚΝΩΝ ΠΕΡΙΣΤΕΡΙΟΥ\n15100: Ο νέος τηλεφωνικός αριθμός εξυπηρέτησης των δημοτών Περιστερίου\nΕΚΤΑΚΤΗ ΣΥΝΕΔΡΙΑΣΗ ΤΗΣ ΕΝΩΣΗΣ ΠΕΡΙΦΕΡΕΙΩΝ ΕΛΛΑΔΑΣ ΜΕΤΑ ΤΗ ΣΥΝΑΝΤΗΣΗ ΜΕ ΤΟΝ ΑΛ. ΤΣΙΠΡΑ\nΆμεση προώθηση των διαδικασιών για την αποκατάσταση των ΧΑΔΑ στην Αττική


hotels.com-Ξενοδοχεία Με Γυμναστήριο σε Distrito Nacional, Ειδικές Προσφορές σε Ξενοδοχεία με Γυμναστήριο σε Distrito Nacional\nΓυμναστήριο ξενοδοχεία στην πόλη Distrito Nacional\nΞενοδοχεία - Γυμναστήριο - Distrito Nacional\nΠού να μείνετε σε Distrito Nacional\nΞενοδοχεία - Γυμναστήριο - Σάντο Ντομίνγκο\nΚαλό573 σχόλια πελατών\nΠολύ καλό647 σχόλια πελατών\nBe Live Experience Hamaca Beach - All Inclusive3,5 αστέρων\nΜέτριο811 σχόλια πελατών\nΞενοδοχεία - Γυμναστήριο - Επιχειρηματική Περιοχή του Σάντο Ντομίγκο\nIntercontinental Real Santo Domingo5 αστέρων\nΕξαιρετικό216 σχόλια πελατών\nEmbassy Suites by Hilton Santo Domingo4 αστέρων\nHoliday Inn Santo Domingo3,5 αστέρων\nJW Marriott Hotel Santo Domingo5 αστέρων\nCentral Park Tower3,5 αστέρων\nΞενοδοχεία - Γυμναστήριο - Πιαντίνι\nCentral Park Tower wn Santo Domingo3 αστέρων\nΞενοδοχεία - Γυμναστήριο - Ντον Μπόσκο\nBarceló Santo Domingo4 αστέρων\nΠολύ καλό883 σχόλια πελατών\nCasas del XVI5 αστέρων\nHotel Spa Bella Mar2,5 αστέρων\nCourtyard by Marriott Santo Domingo3,5 αστέρων\nHostel Santo Domingo2 αστέρων\nΕξερεύνηση: Distrito Nacional\nDistrito Nacional: Κορυφαίες πόλεις\nΕπιχειρηματική Περιοχή του Σάντο ΝτομίγκοΗ πόλη αυτή (Επιχειρηματική Περιοχή του Σάντο Ντομίγκο) φημίζεται για τα εστιατόριά της και τα μπαρ της, και προσελκύει τους επισκέπτες, με δημοφιλή αξιοθέατα όπως: Εμπορικό Κέντρο Blue Mall και Εμπορικό Κέντρο Acropolis Center.\nΠιαντίνιΗ πόλη αυτή (Πιαντίνι) φημίζεται για: τα εστιατόριά της, και διαθέτει πολλά αξιοθέατα όπως: Εμπορικό Κέντρο Blue Mall και Εμπορικό Κέντρο Acropolis Center.\nΝτον ΜπόσκοΕνώ βρίσκεστε στην πόλη (Ντον Μπόσκο), μπορείτε να επισκεφτείτε κοντινά αξιοθέατα όπως: Σάμπιλ Σάντο Ντομίνγκο και Πάρκο Parque Colon.\nΟντούραςΕνώ βρίσκεστε στην πόλη (Οντούρας), μπορείτε να επισκεφτείτε κοντινά αξιοθέατα όπως: Εμπορικό Κέντρο Blue Mall και Σάμπιλ Σάντο Ντομίνγκο.\nΛα ΑγκουστίναΕνώ βρίσκεστε στην πόλη (Λα Αγκουστίνα), μπορείτε να επισκεφτείτε κοντινά αξιοθέατα όπως: Σάμπιλ Σάντο Ντομίνγκο και Εμπορικό Κέντρο Blue Mall.\nDistrito Nacional: Κορυφαία σημεία ενδιαφέροντος\nΕμπορικό Κέντρο Blue MallΕμπορικό Κέντρο Blue Mall, Γιολάντα Μοράλες: Εδώ θα απολαύσετε σίγουρα τις αγορές σας. Επίσης, αφιερώστε λίγο χρόνο, για να εξερευνήσετε τα εμπορικά καταστήματα και τα άφθονα εστιατόρια. Αξίζει να επισκεφτείτε το ακόλουθο μέρος: Εμπορικό Κέντρο Acropolis Center.\nΠαραλία GuibiaΠαραλία Guibia: Αν λατρεύετε τη θάλασσα, επισκεφτείτε αυτό το δημοφιλές παραθαλάσσιο μέρος που βρίσκεται 2,3 χλμ. από το κέντρο (Σάντο Ντομίνγκο). Απολαύστε το ηλιοβασίλεμα στην παραλία (Παραλία Playa Montesinos).\nΣτάδιο Centro OlimpicoΣτάδιο Centro Olimpico, Κέντρο του Santo Domingo: Θα μπορούσατε να απολαύσετε ένα αθλητικό γεγονός σε αυτό το εκπληκτικό στάδιο. Επίσης, αφιερώστε λίγο χρόνο, για να εξερευνήσετε τα εμπορικά καταστήματα και τα άφθονα εστιατόρια. Αν σας αρέσει εδώ (Στάδιο Centro Olimpico), σίγουρα θα λατρέψετε και τα ακόλουθα μέρη που βρίσκονται σε κοντινή απόσταση: Στάδιο Palacio de los Deportes Virgilio Travieso Soto (La Media Naranja) and Στάδιο Quisqueya.\nAgora MallAgora Mall, Σεραγιές: Εδώ θα απολαύσετε σίγουρα τις αγορές σας. Επίσης, αφιερώστε λίγο χρόνο, για να εξερευνήσετε τα εμπορικά καταστήματα και τα άφθονα εστιατόρια. Αξίζει να επισκεφτείτε το ακόλουθο μέρος: Εμπορικό Κέντρο Blue Mall.\nΣάμπιλ Σάντο ΝτομίνγκοΣάμπιλ Σάντο Ντομίνγκο, Βίγια Χουάνα: Αυτό το μέρος είναι ιδανικό για αγορές. Επίσης, αφιερώστε λίγο χρόνο, για να εξερευνήσετε τα εμπορικά καταστήματα και τα άφθονα εστιατόρια.\nHostal Nicolás de OvandoΑν θέλετε να δείτε τα αξιοθέατα της περιοχής (Ciudad Colonial), επισκεφτείτε το ακόλουθο μνημείο: Hostal Nicolás de Ovando. Επίσης, θα μπορούσατε να ξεκινήσετε την πολιτιστική σας περιήγηση από τα μουσεία της περιοχής. Επίσης, αφιερώστε λίγο χρόνο, για να εξερευνήσετε τα εμπορικά καταστήματα και τα άφθονα εστιατόρια.\nΜάθετε περισσότερα για: Distrito Nacional\nΓυμναστήριο - Distrito Nacional – Η hotels.com διαθέτει μεγάλη ποικιλία ξενοδοχείων όπου διασφαλίζεται ότι θα βρείτε ποιότητα και άνεση. Distrito Nacional - Αναζητήστε και συγκρίνετε Γυμναστήριο με εκπληκτικές τιμές δωματίων και ανέσεις ξενοδοχείων που εγγυημένα θα ικανοποιήσουν τις ταξιδιωτικές σας ανάγκες.


GNTM3: Εκτός εαυτού η Ζενεβιέβ - «Με εκνευρίζει, μήπως να πας εσύ σπίτι σου, κουκλίτσα μου» (βίντεο) | Pronews\nΜε έναν περίεργο τρόπο αποφάσισαν να ξυπνήσουν τους παίκτες του GNTM για την πρώτη τους αποστολή, με κάποιους παίκτες να εκνευρίζονται.\nΖενεβιέβ Μαζαρί και Γιώργος Καράβας πήραν κατσαρόλες και άρχισαν να τις χτυπούν προκειμένου να σηκωθούν οι 20 παίκτες και να ετοιμαστούν για την πρώτη φωτογράφιση. Κορίτσια και αγόρια σηκώθηκαν, ωστόσο η Ιριδα εκνευρίστηκε με τον τρόπο που έγινε. «Ωραία η Ζεν, αλλά δεν είναι για να σε ξυπνάει. Ποτέ! Με εκνευρίζει όταν με ξυπνάει κάποιος έτσι. Σηκώνομαι με νεύρα», είπε η παίκτρια του «GNTM 3».\nΛίγο αργότερα, όταν η Ζενεβιέβ μοίραζε ρόμπες ενόψει της φωτογράφισης, η Ιριδα εμφανίστηκε τελευταία και νευριασμένη. «Να σε ρωτήσω κάτι, θα είσαι έτσι αργή κάθε φορά», τη ρώτησε η κριτής του «GNTM 3», με την παίκτρια να απαντά: «Οχι», και να της γυρνάει την πλάτη.\n«Σε βλέπω νωρίς στο σπίτι σου», σχολίασε η Ζενεβιέβ. Μιλώντας στην κάμερα, η Ιριδα έδειξε να μη μασά τα λόγια της, λέγοντας: «Η Ζενεβιέβ με εκνευρίζει πάρα πολύ. Ηθελα να της απαντήσω μήπως να πας εσύ σπίτι σου, κουκλίτσα μου, να ηρεμήσουμε, γιατί αυτό το σπίτι είναι δικό μου προς το παρόν».\nΒίντεο: Τα νεύρα παίκτριας του «GNTM 3» με τη Ζενεβιέβ\n«Τι φάση, έχουμε και ντίβες», είπε η κριτής του «GNTM 3», σε άλλο πλάνο, γελώντας. «Θα περάσουμε καλά φέτος», πρόσθεσε.


ΑΠΑΝΤΑ ΟΡΘΟΔΟΞΙΑΣ: Ο ΣΤΑΡΕΤΣ ΘΕΟΦΙΛΟΣ Ο ΔΙΑ ΧΡΙΣΤΟΝ ΣΑΛΟΣ ΑΣΚΗΤΗΣ ΤΗΣ ΛΑΥΡΑΣ ΤΩΝ ΣΠΗΛΑΙΩΝ ΤΟΥ ΚΙΕΒΟΥ. Δεν γνωρίζεις ότι ό ίδιος είσαι γη καί στάχτη;\nΟ ΣΤΑΡΕΤΣ ΘΕΟΦΙΛΟΣ Ο ΔΙΑ ΧΡΙΣΤΟΝ ΣΑΛΟΣ ΑΣΚΗΤΗΣ ΤΗΣ ΛΑΥΡΑΣ ΤΩΝ ΣΠΗΛΑΙΩΝ ΤΟΥ ΚΙΕΒΟΥ. Δεν γνωρίζεις ότι ό ίδιος είσαι γη καί στάχτη;\nΈνας άλλος κανόνας πού ήταν Απαράβατος γιά τόν Θεόφιλό, ήταν, ότι ποτέ ό ίδιος δέν έφτυνε κάτω, καί συμβούλευε καί τούς άλλους νά κάνουν τό ίδιο. Ιδιαίτερα αύστηρός ήταν μ’ έκείνους πού έφτυναν μέσα στο Ναό του Θεού κάτω στο δάπεδο τής εκκλησίας.\n«Γιατί φτύνεις μέσα στην εκκλησία;» συνήθιζε να ρωτάη όσους τό έκαναν.\n«Ό Θεός εδώ είναι άοράτως παρών καί οί άνθρωποι γονατίζουν ένώπιόν Του καί προσεύχονται σ’ Αυτόν. Καί σύ φτύνεις στο έδαφος! Δεν γνωρίζεις ότι ό ίδιος είσαι γη καί στάχτη;\nΠώς τολμάς λοιπόν να φτύνης τήν ίδια την μητέρα σου γή; Δέν είναι αυτή πού θά σέ δεχτή στά σπλάχνα της μετά τόν θάνατό σου; Δέν είναι αυτή πού θά φυλάξη τό σώμα σου μέχρι τήν άνάσταση όλων τών νεκρών;»


Γιατί υστερούμε και δεν προκόβουμε: Όταν η ΜΕΛΙΣΣΟΚΟΜΙΚΗ ΕΛΛΑΣ έσφαζε με το γάντι τους Έλληνες ερευνητές... - MELISSOCOSMOS\nHome Μελισσοκομία Γιατί υστερούμε και δεν προκόβουμε: Όταν η ΜΕΛΙΣΣΟΚΟΜΙΚΗ ΕΛΛΑΣ έσφαζε με το γάντι τους Έλληνες ερευνητές...\nΕξού ίσως το γιατί είναι μετρημένα στα δάχτυλα τα άρθρα των Ελλήνων ερευνητών που φιλοξενήθηκαν στην ΜΕΛΙΣΣΟΚΟΜΙΚΗ ΕΛΛΑΣ.\nΣτο παρακάτω άρθρο του 1989 ο διευθυντής του περιοδικού Νίκος Τοπαλίδης κυριολεκτικά σφάζει με το γάντι τους Έλληνες ερευνητές.\nΚαι να ξεκαθαρίσω πως όσα λέει τα πιστεύω στο ακέραιο, για τον πολύ απλό λόγο ότι και τότε και σήμερα ήταν τα ίδια άτομα στο τιμόνι της έρευνας.\nΑφού δεν δουλεύουν σήμερα λοιπόν, λογικά ούτε τότε θα δούλευαν οπότε να γιατί η έκρηξη του Νίκου Τοπαλίδη, και να γιατί το περιοδικό αφέθηκε στην αφάνεια.\nΕπειδή χτυπούσε το σύστημα και έλεγε αλήθειες.\nΠράγμα που φυσικά απαγορεύεται δια ροπάλου σας το βεβαιώνω από την εμπειρία μου αυτό.\nΑυτοί αν δεν τους χαϊδεύεις τα αυτιά κι αν δεν τους τρίβεις τα αχαμνά σε κάνουν εχθρό τους και προσπαθούν να σε αφανίσουν.\nΔιαβάστε τι έγραφε η ΜΕΛΙΣΣΟΚΟΜΙΚΗ ΕΛΛΑΣ το 1979


Συζήτηση:Διαδικτυακά καζίνο - Βικιπαίδεια\nπαιδιά καλημερα σας. Κάνω μια σοβαρή προσπάθεια να γράψω κάποια κείμενα με σεβασμό τόσο στην βικιπαίδεια όσο και σε εσάς. είμαι παλιος παίχτης καζίνο και ήθελα να μοιραστω πληροφορίες με όλο τον κόσμο για αυτό το λόγο ξεκίνησα να γράφω κείμενα για κάποια λήμματα όπως και το παρόν. Οι πηγές μου βλέπω να σβήνονται από παντού και δεν μπορώ να καταλάβω το λόγο. Εξηγήσετε μου σας παρακαλώ πολύ τόσο για το παρόν όσο και για το Κινο(μου σβήσατε κομμάτια που βρίσκονται και στο Αγγλικο-και μου έκανε τρομερή εντύπωση) όπως και για το Στοίχημα.\nΦιλικά Φερεντίνος Γιώργος\nΑνακτήθηκε από "https://el.wikipedia.org/w/index.php?title=Συζήτηση:Διαδικτυακά_καζίνο&oldid=6670568"\nΤελευταία τροποποίηση 15:00, 4 Οκτωβρίου 2017.


"Ορθάνοιχτο" του Παντελάκη σε Παναθηναϊκό! | athlitiko\n“Ορθάνοιχτο” του Παντελάκη σε Παναθηναϊκό!\nΧανιά | 16 Ιουλ 2018, 18:14\nΣυγκεκριμένα σύμφωνα με το δημοσίευμα ο Γιώργος Δώνης θέλει έναν στόπερ είτε για βασικό, είτε για εναλλακτική λύση και ως τέτοια φαντάζει ο 23χρονος Χανιώτης αμυντικός, που από πέρσι έχει μείνει ελεύθερος από τον Ολυμπιακό (λανθασμένα στο δημοσίευμα αναφέρεται ότι έπαιξε ως δανεικός την περασμένη σεζόν από τους “ερυθρόλευκους”).\nΣε περίπτωση που τελικά ο τεχνικός του “τριφυλλιού” δώσει τη συγκατάθεσή του για την πραγματοποίηση της μεταγραφής τότε ο εκ των αρχηγών του ΑΟΧ/Κισσαμικού θα μεταβεί άμεσα στην Ολλανδία.\nΑναλυτικά το δημοσίευμα από το leoforos.gr έχει ως εξής:\nΜία θέση για την οποία ο Γιώργος Δώνης θέλει να ενισχυθεί όσο το δυνατόν καλύτερα και περισσότερο ο Παναθηναϊκός, είναι αυτή του στόπερ. Ο Έλληνας τεχνικός θα ήθελε παίκτη για βασικό, αλλά και για εναλλακτική λύση καθώς ειδικά παίζοντας με τριάδα στα μετόπισθεν και τον Κουρμπέλη να υπολογίζεται περισσότερο στα χαφ, υπάρχουν μόνο δύο «καθαρά» στόπερ στην ομάδα! Ο Οικονόμου και ο Κολοβέτσιος.\nΌπως έχει γράψει η «Π», ένα απ’ τα ονόματα που υπάρχουν στο μυαλό των «πράσινων» ως μία καλή εναλλακτική λύση, είναι αυτό του Νώντα Παντελάκη. Ο 23χρονος αγωνίστηκε στον ΑΟΧ Κισσαμικό την περασμένη σεζόν (ως δανεικός απ’ τον Ολυμπιακό) και έκανε εξαιρετική σεζόν. Είχε 30 συμμετοχές και μάλιστα σκόραρε και 6 φορές, αριθμός μεγάλος για στόπερ. Κι ένα στοιχείο που δεν έχει το «τριφύλλι». Μένει να αποφασίσει ο προπονητής με τον τεχνικό διευθυντή αν θα προχωρούν την υπόθεσή του, κάτι που φαντάζει ιδιαίτερα πιθανό αυτή τη στιγμή.\nΑν τελικά τελειώσει το θέμα, ο παίκτης θα μεταβεί αμέσως στην Ολλανδία για να ξεκινήσει προπονήσεις. Όσο για τον Πραξιτέλη Βούρο, είναι μια περίπτωση που θα ενδιέφερε τον Παναθηναϊκό αν ξεκαθάριζε το θέμα της ρήτρας που έχει ο ΟΣΦΠ σε περίπτωση μεταγραφής του σε άλλη Ελληνική ομάδα.


Πρεμιέρα με τον Οδυσσεβάχ κάνει την Παρασκευή το ΜΕΘ στο Εργατικό Κέντρο Καλαμάτας\n/Πρεμιέρα με τον Οδυσσεβάχ κάνει την Παρασκευή το ΜΕΘ στο Εργατικό Κέντρο Καλαμάτας\nΔημιουργήθηκε : Τρίτη, 05 Φεβρουαρίου 2019 22:23\nΠρεμιέρα με το σπουδαίο έργο της Ξένιας Καλογεροπούλου «Οδυσσεβάχ», σε σκηνοθεσία Περικλή Αλμπάνη, θα κάνει την Παρασκευή στις 7 μ.μ., το Μεσσηνιακό Ερασιτεχνικό Θέατρο στο Εργατικό Κέντρο της Καλαμάτας. Πιο συγκεκριμένα οι 8 συνολικά παραστάσεις (διπλή την Κυριακή) θα δοθούν στις 8, 9, 10 και 15, 16, 17 Φεβρουαρίου. Οι παραστάσεων είναι Παρασκευή και Σάββατο στις 7 μ.μ. και Κυριακή στις 12 το μεσημέρι και στις 6 μ.μ.\nΧρησιμοποιώντας στοιχεία από την Οδύσσεια, από τις Χίλιες και μία νύχτες, και πολλά άλλα παραμύθια η Ξένια Καλογεροπούλου έγραψε την ιστορία του Οδυσσεβάχ από την Ιθαγδάτη που ταξιδεύει ψάχνοντας το Κυκλολωτογοργοκιρκιλάριζο.\nΣτο έργο αυτό της Ξένιας Καλογεροπούλου η αγάπη και το καλό θριαμβεύουν και δικαιώνεται η πορεία και το ταξίδι των ηρώων. Λιγότερη σημασία έχει η ευτυχισμένη κατάληξη. Ο Οδυσσεβάχ, δικαιώνεται γιατί ακολουθεί με προσήλωση την πορεία προς τον στόχο του. Αυτή ακριβώς η επιμονή στους στόχους, ως βασική θεματική που διέπει τα θεατρικά έργα της Καλογεροπούλου, είναι ένα από τα δυνατά στοιχεία της δραματουργίας της. Προβάλλοντας τους ήρωες σαν αξιακά πρότυπα συμπεριφοράς οδηγεί το παιδί να ταυτιστεί μαζί τους, να ακολουθήσει με τρόπο βιωματικό σχεδόν την πορεία τους και να αντλήσει δύναμη από τη θέλησή τους να παλέψουν για τα όνειρά τους και να ανακουφιστεί από την δικαίωσή τους.\nΗ παράσταση είναι αφιερωμένη στο Σύλλογο «Το χαμόγελο του Παιδιού», στον οποίο θα διατεθεί μέρος των εσόδων. Προπώληση εισιτηρίων στο Βιβλιοπωλείο Μακρής, πεζόδρομος Αριστομένους 6, Καλαμάτα, τηλ: 27210 22412. Τηλέφωνο κρατήσεων: 6945237722.


Μία παράξενη αλλά πέρα για πέρα αληθινή ιστορία στην Αυστραλία, με άνδρα που πάσχει από μία σπάνια πάθηση\nnews247 18 Ιουλίου 2014 06:25\nΗ ιστορία που θα διαβάσετε είναι πέρα για πέρα αληθινή και συνέβη στην Αυστραλία, όπου ήδη τα Μέσα Ενημέρωσης της έχουν δώσει μεγάλη έκταση και προβολή. Άνδρας με μικροσκοπικό μόριο προκειμένου να το αυξήσει έβαλε υποθήκη το σπίτι του για να ανταπεξέλθει στο κόστος των επεμβάσεων.\nΗ επεμβάσεις ξεπερνούν το ποσό των 100.000 ευρώ. Ο συγκεκριμένος άνδρας ζει στο Σίδνευ και το μήκος του ανδρισμού του σε στύση δεν ξεπερνάει τα 7 εκατοστά. Αποφάσισε λοιπόν να το μεγαλώσει. Πήγε σε ειδικούς ουρολόγους οι οποίοι διέγνωσαν ότι ο συγκεκριμένος άνδρας έχει μια πάθηση που λέγεται «μικροπέος», (micropenis) και η οποία εμφανίζεται στο 1% του ανδρικού πληθυσμού.\nΠριν 2 χρόνια λοιπόν οι γιατροί έβαλαν τον άνδρα στο χειρουργείο για την «αυξητική» επέμβαση. Ο σχεδιασμός τους ήταν να το αυξήσουν τόσο σε μήκος όσο και σε πλάτος αφού το πλάτος του ήταν λίγο μεγαλύτερο από ένα καλαμάκι που ρουφάμε τον καφέ. Τα κατάλληλα μοσχεύματα και το λίπος τοποθετήθηκαν αλλά το αποτέλεσμα δεν ήταν το αναμενόμενο.\nΟ ίδιος είπε στην εφημερίδα daily mail: « Το μόριο μου είναι ακριβώς όπως ενός νεογέννητου. Μετά την επέμβαση το μόνο που κατάφεραν οι γιατροί ήταν να προσθέσουν επιπλέον 1μιση εκατοστό. Δηλαδή έφτασε τα 4 με 5 εκατοστά.»\nΗ επέμβαση αυτή κόστισε περίπου 20.000 δολάρια με μηδενικό αποτέλεσμα. Αποφάσισε τότε να αλλάξει γιατρούς και να κάνει μια άλλη επέμβαση που κόστιζε 18.000 δολάρια. Αλλά και αυτή μάλλον δεν πέτυχε αφού το μόνο που ζητούσε ο Αυστραλός ήταν να βρίσκεται στο μέσο όρο των ανδρών της Αυστραλίας (σύμφωνα με έρευνες ο μέσος όρος μήκους του μορίου των ανδρών στην Αυστραλία είναι από 14,5 μέχρι 17,5 εκατοστά σε στύση)\nΤου έμενε μια λύση μόνο η οποία στοιχίζει 50.000 δολάρια. Τα οποία δεν τα είχε και αναγκάστηκε να πάρει δάνειο από τράπεζα και να υποθηκεύσει το σπίτι του. « Η ζωή μου είναι μια κόλαση.» θα πει και θα συνεχίσει «είμαι ευπαρουσίαστος με χιούμορ και επιτυχίες στις γυναίκες. Όταν όμως πέφτουμε στο κρεβάτι εκείνες στην καλύτερη περίπτωση θα προφασιστούν ζαλάδα και θα εξαφανιστούν. Στη χειρότερη θα γελάσουν και θα εξαφανιστούν πάλι».\nΟ συγκεκριμένος άνδρας αν και με αθλητικό κορμί δεν έκανε ποτέ του μαζικά αθλητισμό αφού μια φορά που το επιχείρησε έγινε αντικείμενο χλευασμού από τους συμπαίκτες του, μετά το ματς κατά τη διάρκεια του ομαδικού μπάνιου.


Παραλία New Golden Beach, Χρυσή Ακτή: Ενοικιαζόμενα για διακοπές | HomeAway\nΒρήκαμε 1.237 εξοχικά σπίτια. Επιλέξτε τις ημερομηνίες που επιθυμείτε και δείτε τη διαθεσιμότητα\nΒρείτε 273 Στούντιο\nΠαραλία New Golden Beach: Βρείτε τις καλύτερες επιλογές τουριστική κατοικίας για τις διακοπές σας.\nΑναζητήστε 1.237 τουριστικές κατοικίες\nΠαραλία New Golden Beach, Χρυσή Ακτή: Πού να μείνετε;\nΠαραλία New Golden Beach: Στις καταχωρίσεις των καταλυμάτων μας για το 2019, θα βρείτε 1.237 διαφορετικά εξοχικά σπίτια. Από 338 Οικίες έως 249 Διαμερίσματα, επιλέξτε το ιδανικό κατάλυμα για τις διακοπές σας ή για ένα σαββατοκύριακο. Με τη HomeAway θα νιώθετε όπως στο σπίτι σας.\nΜπορώ να νοικιάσω Οικίες σε Παραλία New Golden Beach;\nΝαι, φυσικά. Η HomeAway προσφέρει 338 Οικίες σε Παραλία New Golden Beach. Άλλοι δημοφιλείς τύποι ενοικιαζόμενων καταλυμάτων σε Παραλία New Golden Beach περιλαμβάνουν:\nΔιαμερίσματα: 249 ενοικιαζόμενα καταλύματα διακοπών\nΒίλες: 531 ενοικιαζόμενα καταλύματα διακοπών\nΜπορώ να βρω κατάλυμα διακοπών σε αυτόν τον προορισμό (Παραλία New Golden Beach) με την επιλογή: πισίνα;\nΝαι, μπορείτε να διαλέξετε το κατάλυμα διακοπών που προτιμάτε με αυτήν την επιλογή (πισίνα) ανάμεσα στα 422 τουριστικά καταλύματά μας σε Παραλία New Golden Beach. Χρησιμοποιήστε τη μπάρα αναζήτησής μας για να αποκτήσετε πρόσβαση στα διαθέσιμα self catering καταλύματα.\nΜπορώ να κλείσω ένα κατάλυμα για διακοπές απευθείας online ή αμέσως κοντά σε Παραλία New Golden Beach;\nΝαι, η HomeAway προσφέρει μια επιλογή 1.236 διαθέσιμων τουριστικών καταλυμάτων για απευθείας κράτηση online και 552 για άμεση κράτηση κοντά σε Παραλία New Golden Beach. Μην περιμένετε, ρίξτε μια ματιά στα self-catering καταλύματά μας μέσω της μπάρας αναζήτησής μας και ετοιμαστείτε για το επόμενό σας ταξίδι σε Παραλία New Golden Beach!\nΠαραλία New Golden Beach - Εξερευνήστε προορισμούς στη γύρω περιοχή


SOFTWARE - Windows Media Player 11 στο Lateam.gr\nThis is a discussion on Windows Media Player 11 within the SOFTWARE forums, part of the COMPUTERS category; Τελική έκδοση για τον ενδέκατο Windows Media Player της Microsoft ο οποίος θα κυκλοφορήσει ενδεχομένως για τελευταία φορά στα Windows ...\n31-10-2006, 10:24: #1\nΤελική έκδοση για τον ενδέκατο Windows Media Player της Microsoft ο οποίος θα κυκλοφορήσει ενδεχομένως για τελευταία φορά στα Windows XP. Η συγκεκριμένη έκδοση θα είναι πλήρως ενσωματωμένη στα Windows Vista.\nΓια μια ακόμη φορά η Microsoft επιλέγει το πλήρη ανασχεδιασμό του γραφικού περιβάλλοντος στο συγκεκριμένο πρόγραμμα. Επιπλέον δίνεται η δυνατότητα σύνδεσης στο δικτυακό δισκοπωλείο Urge που έχουν ιδρύσει η Microsoft με τo MTV και να κατεβάσετε τραγούδια με χρέωση 15 δολαρίων το μήνα. Παρέχεται μάλιστα δοκιμαστική έκδοση 14 ημερών για την υπηρεσία.\n32 bit Έκδοση\n64 bit Έκδοση\n10-11-2006, 16:30: #2\nκαι με activation tool


Κοντά σε συμφωνία ΕΙΙΡΑ-Αυτοδιαχείριση για τα πνευματικά δικαιώματα | Αγώνας της ΚρήτηςΑγώνας της Κρήτης\nΒρίσκεστε εδώ: Αρχική / Ελλαδα / Κοντά σε συμφωνία ΕΙΙΡΑ-Αυτοδιαχείριση για τα πνευματικά δικαιώματα\nΣε προχωρημένο στάδιο οι διαπραγματεύσεις της ΕΙΙΡΑ με την Αυτοδιαχείριση. Οι δύο πλευρές είναι πιθανόν να καταλήξουν σε συμφωνία εντός του μήνα, η οποία θα προβλέπει την καταβολή του ποσοστού 2,2% επί των εσόδων από τη ραδιοφωνική μετάδοση, με βάση το εκπροσωπούμενο από την Αυτοδιαχείριση που μεταδίδει κάθε σταθμός.\nΗ Αυτοδιαχείριση είναι ο μοναδικός φορέας που διαθέτει αναλυτικό και τεκμηριωμένο σύστημα καταγραφής της μουσικής, από το οποίο προκύπτει η εκπροσώπησή των καλλιτεχνών, διαθέτοντας κυρίως ξένο ρεπερτόριο.\nΠροηγουμενο αρθρο Ο Γιάννης Πρετεντέρης νέος πρόεδρος του Μεγάρου Μουσικής Αθηνών;\nΕπομενο αρθρο Δολοφονία Ζακ Κωστόπουλου: Παραπέμπονται έξι για θανατηφόρο σωματική βλάβη


Top 10 χρώματα μαλλιών για την Άνοιξη 2022 | Blog | Le Tif\nΠροϊόντα Μαλλιών / Blog / Uncategorized / Top 10 χρώματα μαλλιών για την Άνοιξη 2022!\n29 Απριλίου 2022 Μάιος 4, 2022 από Le Tif\nTop 10 χρώματα μαλλιών για την Άνοιξη 2022!\nΠοια είναι τα top χρώματα μαλλιών Άνοιξης που θα κυριαρχήσουν;\nΤα σωστά χρώματα μαλλιών Άνοιξης μπορούν να τονίσουν τα χαρακτηριστικά σου και να αναδείξουν τη φυσική σου ομορφιά! Μπήκαμε στην Άνοιξη, η κατάλληλη εποχή να ξεκινήσεις να αναζητάς το επόμενο χρώμα ή τεχνική στα μαλλιά σου. Όσο και να το σκεφτόσουν, τώρα είναι η σωστή στιγμή για να τολμήσεις την αλλαγή που ήθελες. Σίγουρα έχεις δει μερικά μοντέρνα χρώματα τα τελευταία χρόνια όπως το μπορντό, τη λεβάντα και το γκρι. Τι θα είναι όμως δημοφιλές για το 2022; Σε αυτό το blog θα βρεις φωτογραφίες από τα πιο δημοφιλή χρώματα μαλλιών Άνοιξης για το 2022, ώστε να διαλέξεις αυτό που θα αναβαθμίσει το look σου.\nΧρώματα μαλλιών Άνοιξης: #1. Καστανό σε όλους τους τόνους και τις αποχρώσεις!\nΗ top επιλογή από τα χρώματα μαλλιών άνοιξης, είναι το καστανό. Υπάρχουν πολλές αποχρώσεις καστανών μαλλιών που μπορούν να επιτευχθούν από ανοιχτό έως σκούρο. Ψυχρές ή ζεστές αποχρώσεις τα καστανά μαλλιά είναι μια δημοφιλής επιλογή χρώματος μαλλιών για πολλούς ανθρώπους. Φαίνεται υπέροχο στους περισσότερους τόνους δέρματος και είναι πολύ ευέλικτο καθώς μπορεί να φορεθεί σε διαφορετικά στυλ. Φυσικά αν συνδυαστεί με τεχνική Balayage σε απόχρωση καραμέλας το αποτέλεσμα θα είναι μοναδικό!\n#2. Χάλκινα μαλλιά!\nΕίναι ένα από τα πιο ξεχωριστά χρώματα μαλλιών Άνοιξης 2022 και έρχονται με πολύ φόρα για να διεκδικήσουν ψηλό ποσοστό στις προτιμήσεις των γυναικών! Φαίνονται υπέροχα με όλους τους διαφορετικούς τόνους δέρματος και χρώματα ματιών! Για ακόμα πιο εντυπωσιακό αποτέλεσμα τα χάλκινα μπορούν να συνδυαστούν με πυρόξανθο Balayage!\n#3. Ανταύγειες που πλαισιώνουν το πρόσωπο!\nΟι ανταύγειες δημιουργούν μια πιο τολμηρή εμφάνιση που θα τονίσει τα χαρακτηριστικά του προσώπου σου και θα τα αναδείξει. Τα highlights έρχονται σε πολλά διαφορετικά χρώματα και στυλ, επομένως υπάρχουν πολλές επιλογές διαθέσιμες για όλους! Οι ανταύγειες είναι μια από τις πιο safe αλλά και εντυπωσιακή τάση για την Άνοιξη 2022.\n#4. Ανταύγειες Φλας!\nΤο Flash Light η αλλιώς «φλασάκια» είναι ένα από τα πιο δημοφιλή χρώματα μαλλιών Άνοιξης 2022. Τα φλας μαλλιών είναι ένας πολύ καλός τρόπος για να αλλάξεις το στυλ σου χωρίς να το κάνεις πολύ δραστικό. Έχει πολλές παραλλαγές, αλλά όλα έχουν ένα κοινό χαρακτηριστικό: είναι τα καλύτερα για το καλοκαίρι!\nΧρώματα μαλλιών Άνοιξης: #5. Μέλι ξανθό\nΤο μελί ξανθό χρώμα μαλλιών είναι μια υπέροχη, φυσική απόχρωση που έχει αυξηθεί σε δημοτικότητα τα τελευταία χρόνια. Αυτή η εμφάνιση είναι ιδανική για γυναίκες που θέλουν να προσθέσουν λίγη περισσότερη ζεστασιά στο χρώμα των μαλλιών τους και μπορεί να επιτευχθεί με την τεχνική Babylights!\n#6. Money piece!\nΔεν μας αρέσει η συγκεκριμένη ονομασία αλλά είναι από τις πιο must τεχνικές της σεζόν! Θέλεις να αναδείξεις το φυσικό χρώμα των μαλλιών σου; Θέλεις να του δώσεις αυτό το «ποπ» της ζωής; Αν ναι, τότε το Money Piece Hair Color είναι για εσένα. Είναι η πιο πρόσφατη τεχνολογία βαφής μαλλιών και ένα από τα top χρώματα μαλλιών Άνοιξης. Θα δώσει στα μαλλιά σου μια μοναδική εμφάνιση με ζωηρά χρώματα και αντιθέσεις!\n#7. Ροζ Σορμπέ\nΔεν χρειάζεται να είσαι διασημότητα για να έχεις υπέροχα ροζ μαλλιά. Τα ροζ μαλλιά έχουν γίνει μια ολοένα και πιο δημοφιλής τάση τα τελευταία χρόνια και μπορείς να τα βρεις σε οποιοδήποτε, από διασημότητες όπως η Lady Gaga και η Beyonce, μέχρι τις καθημερινές γυναίκες που αναζητούν την τέλεια αλλαγή. Είτε θέλεις κάτι διακριτικό είτε αρκετά φωτεινό για να σταματήσεις την κυκλοφορία, υπάρχει ένα ροζ χρώμα που θα σου ταιριάζει!\n#8. Ιριζέ αποχρώσεις!\nΟ καλύτερος τρόπος για να ξεκινήσεις την σεζόν; Ένα ολοκαίνουργιο χρώμα μαλλιών. Το βαθύ κόκκινο-καφέ, ιριζέ, βιολέ αυτής της απόχρωσης φέρνει αναμνήσεις από τα λουλούδια της Άνοιξης. Είναι μια εξαιρετική επιλογή αν σου αρέσουν οι γήινες αποχρώσεις και η πιο τολμηρή από τα χρώματα μαλλιών Άνοιξης.\n#9. Απαλό Όμπρε!\nΘέλετε να ανανεώσεις την εμφάνισή σου; Τα λεία ombre μαλλιά είναι τέλεια για όσες αναζητούν μια αλλαγή. Προσφέρει μια σειρά χρωμάτων που μπορούν να προσαρμοστούν με βάση τις προσωπικές σας προτιμήσεις και δίνει την εμφάνιση μεγαλύτερου όγκου στη ρίζα των μαλλιών σου.\nΧρώματα μαλλιών Άνοιξης: #10. Μελαχρινό χρώμα μαλλιών με διάσταση\nΤα Dimensional Brunette Hair είναι μια τάση που υπάρχει στη βιομηχανία εδώ και αρκετό καιρό. Ωστόσο, φαίνεται να είναι πιο δημοφιλές τώρα από ποτέ. Αυτό το χρώμα μαλλιών είναι τέλειο για όσες θέλουν να ξεχωρίζουν από το πλήθος και θέλουν να τραβήξουν αυτή την επιπλέον προσοχή.\nΔοκίμασε το αγαπημένο σου από τα παραπάνω χρώματα μαλλιών Άνοιξης που προτείνουν οι hairstylists του Le tif και πες μας τις εντυπώσεις σου στα social. Ανακάλυψε περισσότερα άρθρα με χτενίσματα, τεχνικές και μυστικά για εντυπωσιακά μαλλιά στο blog μας.\nTop 7 κουρέματα Άνοιξης 2022\nΤι είναι η θεραπεία Olaplex;\nΞηροδερμία ή πιτυρίδα; Συμπτώματα, θεραπεία και πως θα την αντιμετωπίσεις!


TIME: Η αλλοπρόσαλλη εξουσία του Ερντογάν αποτελεί κίνδυνο για όλο τον κόσμο | ArmyNews.gr\nΑρχική ΔΙΠΛΩΜΑΤΙΑ TIME: Η αλλοπρόσαλλη εξουσία του Ερντογάν αποτελεί κίνδυνο για όλο τον κόσμο\n“Έχει μεταμορφώσει την πολιτική της Τουρκίας, αντιμετώπισε στρατιωτικό πραξικόπημα, και έγραψε ξανά το σύνταγμα της χώρας για να δώσει στην προεδρία του πρόσθετη ισχύ. Αλλά το μαχητικό του στυλ και τα αυταρχικά ένστικτά του έχουν προκαλέσει έντονες κριτικές τόσο εντός όσο και εκτός συνόρων. Το μεγαλύτερο πολιτικό πρόβλημα του αυτή τη στιγμή είναι το οικονομικό: η ανεργία βρίσκεται κοντά στο 14%, ο πληθωρισμός παραμένει διψήφιος και η πανδημία επιμένει”.\nΕν τω μεταξύ, εξαιτίας των μεγάλων οικονομικών δυσκολιών που προκάλεσαν ραγδαία αύξηση στις πωλήσεις του φθηνού ψωμιού, ο Ερντογάν προσπαθεί να συγκεντρώσει την πολιτική του βάση και να αποσπάσει την προσοχή της κοινής γνώμης από τα πραγματικά προβλήματα. Όταν φοιτητές διαμαρτυρήθηκαν για τον διορισμό του πρύτανη στο πανεπιστήμιο του Βοσπόρου, ο πρόεδρος της Τουρκίας τούς χαρακτήρισε “τρομοκράτες” και συνέλαβε πολλούς εξ αυτών. Παράλληλα, έχει ξεκινήσει μια πολιτική μάχη για συνταγματικές αλλαγές που θα δώσουν στην προεδρία -όπως ισχυρίζεται ο ίδιος ο Ερντογάν- την εξουσία που χρειάζεται, αλλά τίθεται εν αμφιβόλω αν θα καταφέρει να πείσει το τουρκικό κοινοβούλιο να τις επικυρώσει, μιας και δεν διαθέτει την απαραίτητη πλειοψηφία.\nΣύμφωνα με τον επικεφαλής του Eurasia Group, οι χειρισμοί του Ερντογάν στο εσωτερικό της Τουρκίας τον έχουν φέρει σε αντιπαράθεση με ξένους ηγέτες. “Άλλωστε, ο Πρόεδρος των ΗΠΑ, Τζο Μπάιντεν, και αξιωματούχοι της ΕΕ ενδιαφέρονται πολύ περισσότερο από ό,τι ο Ντόναλντ Τραμπ για τη δημοκρατία και τον σεβασμό των ανθρωπίνων δικαιωμάτων. Υπάρχουν όμως πολλά ζητήματα που χωρίζουν την Τουρκία και τη Δύση”, σχολιάζει ο Bremmer “δείχνοντας” προς την αμφιλεγόμενη αγορά του ρωσικού εξοπλιστικού προγράμματος S-400 και το οικονομικό σκάνδαλο της τουρκικής Halkbank, που ξέπλενε ιρανικό μαύρο χρήμα.\nΟ Ερντογάν, ακόμη, αψηφά τις αντιρρήσεις της ΕΕ για τη διενέργεια τουρκικών ερευνών για υδρογονάνθρακες στην Ανατολική Μεσόγειο. Στην ίδια περιοχή, ο Ερντογάν δημιούργησε επίσης μια κρίση πέρυσι όταν ανακοίνωσε ότι “άνοιξε τις πύλες στην Ευρώπη” για πρόσφυγες που η Τουρκία είχε στεγάσει ως μέρος μιας συμφωνίας με την ΕΕ. Πρόσφατα, αφού η Τουρκία έστειλε ένα ερευνητικό σκάφος (το Τσεσμέ) στο Αιγαίο, ήξερε ότι θα προκαλούσε θυμό στην Αθήνα, αλλά οι Τούρκοι αξιωματούχοι παραπονέθηκαν ότι τα ελληνικά πολεμικά αεροσκάφη παρενόχλησαν το πλοίο. Ο Ερντογάν συνεχίζει επίσης να αντιτίθεται στην ΕΕ για το Κυπριακό, επιμένοντας σε μια “λύση δύο κρατών”.\n“Η ιστορία μάς διδάσκει ότι ο ισχυρός άνδρας της Τουρκίας θα γίνει ακόμη πιο επιθετικός και αλλοπρόσαλλος, στο εσωτερικό και στο εξωτερικό, καθώς η οικονομία της χώρας θα βαρύνει περισσότερο στο πολιτικό του μέλλον”, καταλήγει ο Bremmer.\nεξουσία του Ερντογάν


ΚΑΛΑΜΠΑΚΙ: Συνελήφθη στο Τελωνείο Εξοχής 52-χρονος Βούλγαρος υπήκοος για παράνομη κατοχή και μεταφορά πυροτεχνημάτων – φωτοβολίδων.\nΣυνελήφθη στο Τελωνείο Εξοχής 52-χρονος Βούλγαρος υπήκοος για παράνομη κατοχή και μεταφορά πυροτεχνημάτων – φωτοβολίδων.\nΚατασχέθηκαν 249 πυροτεχνήματα – φωτοβολίδες.\n-Συνελήφθη χθες (29-12-2014) το απόγευμα, στο Συνοριακό Σημείο Διέλευσης Εξοχής Δράμας, από αστυνομικούς του Αστυνομικού Τμήματος και του Τμήματος Συνοριακής Φύλαξης Κάτω Νευροκοπίου της Διεύθυνσης Αστυνομίας Δράμας, 52χρονος αλλοδαπός, υπήκοος Βουλγαρίας, κατηγορούμενος για παράνομη κατοχή και μεταφορά πυροτεχνημάτων - φωτοβολίδων.\n-Ειδικότερα, ο δράστης, οδηγώντας Ι.Χ.Ε. αυτοκίνητο, μετέβη στο Συνοριακό Σημείο Διέλευσης Εξοχής, προκειμένου να πραγματοποιήσει είσοδο στη χώρα, όπου κατά τον έλεγχο από τους αστυνομικούς, βρέθηκαν στο εσωτερικό του οχήματος 249 πυροτεχνήματα – φωτοβολίδες, τα οποία και κατασχέθηκαν.\n-Ο συλληφθείς οδηγήθηκε στην κα. Εισαγγελέα Πρωτοδικών Δράμας, ενώ την προανάκριση ενήργησε το Αστυνομικό Τμήμα Κάτω Νευροκοπίου Δράμας.


hellasmagazine: health: Παιχνίδια στο νερό με το μωρό σας\nΚαλοκαίρι, ζέστη. Τι καλύτερο για μία δροσιστική βουτιά στη θάλασσα; Κι ακόμα καλύτερα αν συνοδεύεται από παιχνίδια με το μωρό σας!\n- Διασκέδαση, παιχνίδι, γέλιο.\n- Βελτίωση των συνηθειών ύπνου και διατροφής λόγω των καταπραϋντικών ιδιοτήτων του νερού.\n- Ισχυροποίηση δεσμού παιδιού – γονέα.\n- Βελτίωση κοινωνικοποίησης.\n- Ενίσχυση ανοσοποιητικού συστήματος.\n- Αισθητήρια ενεργοποίηση.\n- Κινητική και μυϊκή ανάπτυξη, βελτίωση συντονισμού κινήσεων, ισορροπίας.\n- Εκμάθηση κολυμβητικών κινήσεων και δεξιοτήτων.\n- Βελτίωση αισθήματος ασφάλειας και ελευθερίας κινήσεων.\n- Απόκτηση βάσεων για την διαδικασία εκπαίδευσης (μαθαίνει να ακούει και να εκτελεί χωρίς πίεση).\n- Απόκτηση αυτοσυγκέντρωσης, θάρρους, αυτοπεποίθησης.\nΜολύνσεις (κυρίως σε αυτιά, φάρυγγα και ρινική κοιλότητα). Γι’ αυτό καλό είναι να προτιμάτε καθαρά νερά.\nΥποθερμία. Η θερμοκρασία του σώματος των μικρών πέφτει πολύ γρήγορα, για το λόγο αυτό πρέπει αμέσως μόλις βγείτε από το νερό, να τυλίξετε το παιδί σας με μία πετσέτα, να του φορέσετε στεγνά ρούχα και να του δώστε κάτι ζεστό να πιει.\nΑκόμα και αν σας βεβαιώσουν ότι μέχρι τον 6ο μήνα θα κλείσει αντανακλαστικά το λάρυγγά του μόλις βρεθεί κάτω από το νερό, μην επαναπαυτείτε. Μην το αφήσετε από τα μάτια σας. Ένα ατύχημα είναι πολύ εύκολο να συμβεί ακόμα και με ελάχιστη ποσότητα νερού.\nΕίναι προτιμότερο για τα μωρά να συνηθίζουν το νερό χωρίς κάποιο βοηθητικό μέσο επίπλευσης ( πχ σωσίβιο), αυτό το ρόλο αυτό θα τον αναλάβει η μαμά.\nΚαλό είναι να μην παραμείνει το μωρό στο νερό για περισσότερο από 15-20 λεπτά.\nΕάν επιλέξετε την πισίνα μπορείτε να ενημερωθείτε για κάποιες που διαθέτουν ξεχωριστό χώρο για βρέφη και νήπια, όπου το νερό είναι πιο ζεστό. Εάν επιλέξετε τη θάλασσα φροντίστε να είναι καθαρή και ζεστή.\nΑν η πισίνα στην οποία θα κολυμπήσετε έχει σκάλα, δώστε σε κάποιον άλλο να κρατήσει για λίγο το παιδί, για να μην γλιστρήσετε.\nΥπάρχουν μωρά που νιώθουν μεγαλύτερη ασφάλεια αν τους δώσετε να κρατούν κάποιο δικό τους, γνώριμο παιχνίδι μπάνιου από το σπίτι που θα επιπλέει.\nΜείνετε μέσα στο νερό, κρατήστε το μωρό σας από τις μασχάλες ώστε να είναι ασφαλές και στριφογυρίστε το μέσα στο νερό με απαλές κινήσεις. Αφήστε το να πλατσουρίσει μόνο του με τα πόδια του να χτυπούν.\nΑφήστε το μωρό να γείρει το κεφάλι του πάνω στον ώμο σας και στηρίξτε το πρόσωπό του στο δικό σας. Τεντώστε τα χέρια σας κάτω από τα πόδια του καθώς επιπλέει.\nΑκουμπήστε το πάνω μέρος του κορμού του μωρού στην αγκαλιά σας, κρατήστε τα πόδια του και κινήστε τα πάνω – κάτω λέγοντας «πλατς–πλουτς» για να το ενθαρρύνετε να κλωτσήσει το νερό.\nΚρατήστε το μωρό σας από τις μασχάλες, σηκώστε το με φόρα έξω από το νερό και αμέσως μετά βάλτε το μέσα στο νερό και πάλι. Η κίνηση αυτή θα το βοηθήσει να συνηθίσει το πιτσίλισμα και τους παφλασμούς.\nΕτικέτες θάλασσα, καλοκαιρινό μπάνιο, μωρό, iator.gr


Παναγούλιας : «Ο Άρης είναι η ομάδα μου» ARIS 1914\nΠαναγούλιας : «Ο Άρης είναι η ομάδα μου»\nΑναρτήθηκε από admin | Τρίτη, 27 Δεκεμβρίου 2011 at 12:03 π.μ.\nΣυνέντευξη παραχώρησε ο Αλκέτας Παναγούλιας στο novasports.gr μιλώντας για τον Άρη της καρδιάς του.\nΑναφορικά δήλωσε :\n«Ο Άρης είναι η ομάδα μου. Ήταν δύσκολα χρόνια τότε. Το ποδόσφαιρο ήταν απλά ένα παιχνίδι, μια διέξοδος από τα προβλήματα που απασχολούσαν τον καθένα μας και κανείς δεν τολμούσε να το δει πέρα απ` αυτό. Εγώ είχα πάει στον Άρη πριν από το 1951, απλά εκείνο το διάστημα άρχισα να παίζω στην πρώτη ομάδα και αντιλαμβάνεστε τα συναισθήματά μου. Ε, κάπως έτσι τα πράγματα πήραν το δρόμο τους».\nΓια το αν παρακολουθεί το ελληνικό ποδόσφαιρο\n«Ναι, βλέπω κάποιους αγώνες και ξέρεις κάτι; Στενοχωριέμαι, βλέποντας τόσους πολλούς ξένους στις ελληνικές ομάδες.\nΓια ποιο λόγο γίνεται αυτό; Εγώ θέλω να βλέπω έλληνες να αγωνίζονται, διότι μόνο έτσι μπορεί να υπάρξει πρόοδος στο άθλημα. Φέρνοντας τόσους πολλούς ξένους τι φαντάζεται ότι κερδίζει κανείς; Απολύτως τίποτα».\nΓια τον φετινό Άρη\n«Τελευταία φορά τον είδα με τον ΟΦΗ. Ξέρεις δεν περίμενα πως για δεύτερη συνεχόμενη χρονιά θα είναι τόσο χαμηλά στη βαθμολογία, όμως βάση αυτών που είδα στο ματς της Κρήτης, πιστεύω ότι μπορεί να βελτιωθεί.\nΓια την ενέργεια του Καστίγιο στο παιχνίδι με τον Παναιτωλικό\n«Δεν είναι ωραία πράγματα αυτά»...\n«Είμαι πολύ χαρούμενος, γιατί η εθνική έχει βρει το δρόμο της. Δεν λείπει, πλέον, από καμία μεγάλη διοργάνωση και αυτό είναι πολύ σημαντικό για το ποδόσφαιρό μας. Δείχνει πρόοδο. Και δείχνει ότι οι έλληνες όταν θέλουν, μπορούν να καταφέρουν πολλά».


ΕΥΚΟΛΟ ΚΕΙΚ ΣΟΚΟΛΑΤΑΣ ΧΩΡΙΣ ΜΙΞΕΡ – Koykoycook\nΤαξίδι σημαίνει χαλάρωση και απόλαυση των στιγμών. Αν, δε, συνδυάζεται με μια από τις μεγαλύτερες απολαύσεις της ζωής, όπως είναι η σοκολάτα, τότε το αποτέλεσμα είναι απόλυτα “ανεβαστικό”! Σας παρουσιάζουμε “λαχταριστά” ξενοδοχεία που συνδυάζουν τις δυο προαναφερθείσες αξίες της ζωής. Γιατί η σοκολάτα αποτελεί αξία. Απανταχού λάτρεις της σοκολάτας ενωθείτε!\nSachertorte είναι το γλυκό που πρέπει οπωσδήποτε να δοκιμάσετε επισκεπτόμενοι την Αυστρία. Θα μπορούσε κάλλιστα να ακούει στο όνομα “σοκολατένιος παράδεισος” που όλοι θέλουν να δοκιμάσουν. Το ιδανικότερο ξενοδοχείο που αποδεδειγμένα μπορεί να καλύψει την ανάγκη σας για σοκολατένιες αμαρτίες, είναι το Sacher Wien στη Βιέννη. Όχι μόνο γιατί στο εστιατόριο του ξενοδοχείου μπορείτε να δοκιμάσετε το γλυκό, αλλά γιατί ο πατέρας του ιδιοκτήτη, είναι και ο πατέρας της συνταγής για το εν λόγω γλυκό το 1832. Το συγκεκριμένο ξενοδοχείο αποτελεί την “πηγή” για το Sachertorte. Εσείς μπορείτε να το προσπεράσετε;\nΠαρίσι! Αποτελεί έναν από τους πιο διάσημους προορισμούς στον κόσμο. Το καλό φαγητό και η τέχνη είναι συνώνυμα της Γαλλικής πρωτεύουσας. Τι θα λέγατε όμως να δοκιμάσετε σοκολατένιο κοκτέιλ; Και όμως υπάρχει και μπορείτε να το βρείτε στο μπαρ του ξενοδοχείου Du Cardran στο Παρίσι. Οι γλυκές εκπλήξεις δεν σταματούν εδώ, καθώς στην είσοδο του ξενοδοχείου θα βρείτε το σοκολατένιο μαγαζί. Με πάνω από 30 διαφορετικά είδη σοκολάτας, ακόμα και για τα πιο εξεζητημένα γευστικά γούστα αποτελεί σημείο συνάντησης για τους απανταχού λάτρεις της σοκολάτας. Ξεκινήστε την περιήγηση σας στο Παρίσι ως εξής: Κατεβείτε από το δωμάτιο σας, στην είσοδο του ξενοδοχείου, κάντε μια στάση στο σοκολατένιο μαγαζί, πάρτε μερικές θερμίδες και μετά από δέκα λεπτά περπάτημα θα τις έχετε κάψει, ενώ θα έχετε φτάσει στο δεύτερο σημαντικότερο αξιοθέατο της πόλης, τον Πύργο του Άιφελ!\nThe Chocolate Boutique, Βόρνμουθ, Ηνωμένο Βασίλειο\nΣας πέρασε ποτέ από το μυαλό ότι μπορείτε να μάθετε να φτιάχνετε σοκολάτα ενώ κάνετε τις διακοπές σας; Όχι! Δε χρειάζεται να πάτε στην Ελβετία! Το Chocolate Boutique ξενοδοχείο διατείνεται ότι είναι το μοναδικό σοκολατένιο ξενοδοχεία στη Μεγάλη Βρετανία και παράσχει μαθήματα σοκολατοποιίας. Το ιδιαίτερο αυτό ξενοδοχείο αποτελείται από 13 σουίτες διακοσμημένες σοκολατένια… Αν κατά τη διαμονή σας εκεί πεινάσετε, κάντε μια βόλτα από το εστιατόριο του ξενοδοχείου με σπεσιαλιτέ αποκλειστικά φτιαγμένες από σοκολάτα… Για να ξεδιψάσετε γιατί δεν πηγαίνετε το μπαρ του ξενοδοχείου να απολαύσετε ένα δροσιστικό «Choctail»;\n1/2 κουταλάκι του γλυκού μπαίκιν πάουντερ\n120 ml καφέ φίλτρου\n120 ml κρέμα γάλακτος ζωική 35 %\nμισό κουταλάκι του γλυκού ξύδι\n60 γρ δάκρυα σοκολάτας\nΒουτυρώστε και αλευρώστε μια μακρόστενη φόρμα (25 εκ μάκρος /10 εκ ύψος)\nΕγώ χρησιμοποίησα φόρμα σιλικόνης .\nΒάλτε τα 6 πρώτα στερεά υλικά σε ένα μπώλ και ανακατέψτε τα .\nΠροσθεστε σταδιακά όλα τα υγρά,αφού τα χτυπήσετε πρώτα με σύρμα όλα μαζί ελαφρά,\nανακατεύοντας με μια μαρίζα.\nΡίξτε στο τέλος και τα δάκρυα σοκολάτας .\nΒάλτε το μείγμα στην φόρμα και ψήστε για περίπου 40-45 λεπτά .\nΑφήστε το να κρυώσει εντελώς πριν το βγάλετε από την φόρμα γιατί είναι πολύ αφράτο.\nΓια έξτρα σοκολατένια γεύση μπορείτε να το καλύψετε με γκανάς σοκολάτας\n(120 γρ κουβερτούρα -100 γρ κρέμα γάλακτος ζωική-1 κουταλιά της σούπας γλυκόζη η μέλι.)\nΖεσταίνετε την κρέμα γάλακτος (όχι να κάψει)και ρίχνετε μέσα την γλυκόζη.\nΑνακατέψτε .Τραβάτε από την φωτιά και ρίχνετε μέσα την σοκολάτα ..\nΑφήστε να μείνει λίγο και μετά ανακατέψτε να ομογενοποιηθεί η γκανάς.\nΑφήστε να κρυώσει και καλύψτε το κέικ σας με μια σπάτουλα .\nΓρήγορο,αφράτο,υγρό και σοκολατένιο..\n(Επιμέλεια – Εκτέλεση συνταγών:Ρένα Κώστογλου)